...chcete, aby sa znížila DPH na cestovný ruch na 10%. Boli ste prvý podpredseda vlády a namiesto toho, aby ste znížili tú DPH na cestovný ruch, tak ste ju o percento zvýšili.

Podobný výrok povedal aj R. Fico v diskusii V politike 3. februára 2014. Je pravdou, že Figeľ ako minister dopravy mal v kompetencii aj cestovný ruch. Avizoval, že na marcovú schôdzu predložia návrh na zníženie sadzby DPH na cestovný ruch z 20% na 10%. Hlasovanie vo vláde nie je verejné, no Demagog.SK nezistil žiadnu informáciu o tom, že by Figeľ nemal hlasovať za zvýšenie DPH v roku 2010. Zvýšením DPH na 20% sa o jeden percentuálny bod zvýšila aj DPH na cestovný ruch. Výrok hodnotíme ako pravdivý. Figeľ zastával post ministra dopravy, výstavby a regionálneho rozvoja ako nominant KDH od 9. júla 2010 do 4. apríla 2012. Ministerstvo dopravy má vo svojej kompetencii aj cestovný ruch . Predseda KDH J. Figeľ predniesol návrh na zníženie DPH v oblasti cestovného ruchu na 10% zo súčasných 20%. Konkrétny návrh novely by mal prednesený na marcovej schôdzi parlamentu. Informáciu priniesla tlačová agentúra SITA . V zázname z rokovania vlády z 22. septembra 2010, kedy vláda prerokovala návrh na zvýšenie DPH z 19% na 20% ( uznesenie vlády č. 614) je uvedené že vláda po prerokovaní schvaľuje novelu zákona o dani z pridanej hodnoty. Vzhľadom na to, že hlasovanie na vláde je neverejné, Demagog.SK nemá informáciu o tom ako ktorí členovia vlády hlasovali. Informácia o tom ako hlasovali jednotliví členovia vlády nie je obsiahnutá ani v texte uznesenia ani v ostatných priložených dokumentoch . Podľa rokovacieho poriadku vlády SR Čl. 7 odsek 5 sa na prijatie uznesenia alebo iného rozhodnutia vlády je potrebný súhlas nadpolovičnej väčšiny všetkých členov vlády. Jediný kto vystupoval proti zvýšeniu sadzby DPH bol Sulík . Demagog.SK nezaznamenal, že by KDH bolo proti dočasnému zvýšeniu sadzby DPH. Považujeme to za dostatočný dôkaz, že aj Figeľ hlasoval za zvýšenie DPH. Dátum zverejnenia analýzy: 10.02.2014 Naspäť Nahlásiť chybu

V politike
zastával
cestovný ruch
SITA
zázname
uznesenie vlády
uznesenia
dokumentoch
Sulík


Za úsek R1, ktorý bol takto stavaný (PPP, pozn.), zaplatíme temer 4 miliardy za 30 rokov.

Je pravdou, že za 30 ročnú prevádzku R1 Pr1bina štát zaplatí za 30 rokov 4 miliardy eur. TASR (28. októbra 2011): "Projekt R1 je realizovaný na základe koncesnej zmluvy uzatvorenej medzi Slovenskou republikou a spoločnosťou Granvia a.s. Jej akcionármi sú Vinci Concession a Meridiam Infrastructure. Koncesionár okrem samotnej výstavby zabezpečuje aj 30-ročnú prevádzku a údržbu, za ktorú štát zaplatí Granvii za 30 rokov takmer 4 miliardy eur. Celková výška nákladov na naprojektovanie, výstavbu a prevádzku rýchlostnej cesty je viac ako 1,2 miliardy eur." TASR (17. júla 2012): "To znamená, že rýchlostnú cestu postaví a v priebehu 30 rokov bude udržiavať a spravovať súkromné konzorcium Granvia, za čo jej štát počas tohto obdobia uhrádza platby za dostupnosť. ... Počas 30 rokov prevádzky, údržby a spravovania cesty by tak mal štát zaplatiť Granvii približne 3,92 miliardy eur ." Dátum zverejnenia analýzy: 24.06.2013 Naspäť Nahlásiť chybu

TASR TASR


...bolo myslím o 2% viac voličov ako v predchádzajúcich komunálnych voľbách.

Volieb do orgánov samosprávy obcí sa zúčastnilo 49,69% voličov, čo je oproti výsledku z roku 2006, kedy sa Volieb do orgánov samosprávy obcí zúčastnilo 47,65% voličov, nárast o vyše 2%.


...bývalý premiér (Robert Fico, pozn.) vyzýval, prídite nahlásiť korupciu (...).

24. februára 2017 bývalý premiér Robert Fico (Smer-SD) počas svojho výjazdu v Košiciach vyzval starostov, primátorov a všetkých prijímateľov finančnej pomoci od štátu, aby nahlasovali korupciu. Následne sa 1. marca 2017 stretol so zástupcami mimovládnych organizácií Transparency International Slovensko, Aliancie Fair-play a Nadácie Zastavme korupciu.

vyzval Následne priniesť


Sme vyslali naše policajné jednotky, techniku na maďarskú hranicu, pomôcť Maďarskej republike chrániť veľkú nárazníkovú zónu so Srbskom alebo sme pomohli a prispeli do rozpočtu spoločnej stráže Frontex, posilnili sme nákup lodí napr. pre Líbyu, pre líbyjskú pobrežnú stráž. To boli peniaze, ktoré sme ako napr. V4 dali v rámci jedného veľkého projektu.

Počas utečeneckej krízy vyslala Slovenská republika na maďarsko-srbské hranice členov policajného zboru, aby nášmu južnému susedovi pomohli s ochranou európskych hraníc. Takisto je pravdou, že sme členmi a prispievateľmi Frontexu - agentúry, ktorej úlohou je ochrana vonkajších hraníc EÚ a Schengenského priestoru. V rámci solidarity pri zvládaní krízy sa vláda Smeru zapojila do spoločného projektu v rámci V4, ktorého cieľom bolo pomôcť Líbyi. Výrok preto hodnotíme ako pravdivý.

Už v roku 2015, počas vlády Roberta Fica, sa členské krajiny V4 dohodli na spolupráci pri ochrane hraníc a zamedzovaní nelegálnej migrácie. Príslušníci policajného zboru boli zaradení do peších aj motorizovaných hliadok a prvých 50 slovenských policajtov začalo pôsobiť na maďarsko-srbskej hranici od októbra 2015. Kontingent sa neskôr znížil o polovicu a v auguste roku 2016 pôsobilo na hranici 25 slovenských príslušníkov . Podľa dohody sa pomoc predlžovala na požiadanie z maďarskej strany.

Slovensko pokračovalo v spolupráci na maďarsko-srbskej hranici aj v roku 2023, kedy kontingent tvorilo 38 príslušníkov policajného zboru. Aktuálne by malo byť v Maďarsku 16 príslušníkov policajného zboru aj s vozidlami a technikou, ktorý tam ostanú minimálne do konca júna.

V roku 2017 poskytli krajiny V4 po dohode s Európskou komisiou sumu 35 miliónov eur na finančnú pomoc Líbyi. Slovensko do tohto projektu prispelo zhruba sumou deväť miliónov eur. Financie boli určené na na podporu budovania ochrany líbyjských hraníc.

Spolupráca v rámci V4 pokračovala aj za vlády Petra Pellegriniho. Členovia sa v roku 2018 stretli na rokovaniach, kde sa venovali najmä novému nariadeniu Frontexu a tiež koordinácii vysielaní policajtov do krajín západného Balkánu.

dohodli začalo pôsobilo tvorilo byť poskytli určené pokračovala venovali


Čo je podstatné, nikdy som vás nepočul, aby ste reagovali na svojich vlastných kolegov, napríklad v prípade platinových sitiek ste mlčali ako voš pod chrastou. Nikdy nežiadali hlavu ministra Mikloša, ani ste ho nevyzývali vo verejných diskusiách, aby reagoval.

Kauza platinové sitká sa odhalila v októbri 2011, teda za vlády Ivety Radicovej. V tomto období Miroslav Beblavý zastával funkciu poslanca za stranu SDKÚ-DS. Demagog.SK nezistil žiadne vyhlásenie Beblavého, v ktorom by nabádal Mikloša na odstúpenie z funkcie. Výrok preto hodnotíme ako pravdivý.

Kauza poslanca pripravili


Transparency International cez veľmi peknú stránku otvorenésúdy.sk zistilo, že je to bežná prax, že na súdoch sú rodinní príslušníci.

Na webstránke Transparency International je zverejnená mapa, na ktorej sa nachádzajú rodinné prepojenia medzi sudcami a inými úradníkmi. Potál otvorenesudy.sk , ktorý spomína Miroslav Kadúc, je rovnako súčasťou daného projektu Transparency International.

Transparency

otvorenesudy.sk


Veď ako nemá čo. Vy ste nič nepredložili. Nič pred nami nestojí. Pán predseda veď to je úplne smiešne. Veď v tomto to práve stojí na vode. Ja vám poviem inak. Pán Hanzel nie je zakladajúci a nikdy zakladajúcim členom nebol. (Moderátorka: 11. decembra 1999 má potvrdený dokument, že sa stal zakladajúcim členom.) No veď to je práve vtipné, že vtedy nevznikali zakladajúci členovia. (Moderátorka: Je to podpísané Róbertom Ficom.) Taký dokument, viete čo? Ako nechcem sa tu baviť o tom, kto je čo schopný vymyslieť. Ja som zakladajúcim členom strany Smer a viem, čo som ako zakladajúci člen Smeru dostal. Nie nejaký papier, ale konkrétny preukaz s konkrétnym číslom, ktorý bol vyhradený pre zakladajúcich členov... že bol známy jedného z regionálnych našich poverencov v kraji Trenčín. To znamená, ešte raz zopakujem. Toto sú veci z človeka, s ktorým sme sa rozišli v roku 2006 za to, že išiel hlasovať s Dzurindovou vládou proti ľuďom.

Dôvod hodnotenia je ten istý ako pri výroku vyššie.


Klientske centrum v Bratislave minimálne z hľadiska procesov verejného obstarávania, to nie je výkladná skriňa pána ministra vnútra...viem, že kolega Beblavý dal aj podnet na Úrad pre verejné obstarávanie

Čo sa týka transparentnosti výstavby klientského centra v Bratislave, je ešte stále nedoriešenou otázkou či postup, akým bola zmluva uzatvorená, nie je obchádzaním zákona o verejnom obstarávaní. V súvislosti s týmto problémom podal podpredseda strany Sieť, M. Beblavý, podnet na Úrad pre verejné obstarávanie. Výrok hodnotíme ako pravdivý. V decembri 2014 oznámil R. Kaliňák, že priestory pre klientské centrum štátnej správy v Bratislave získa štát od spoločnosti Vienna Invest. Budovu bratislavského klientského centra Kaliňák najprv prenajal od tejto firmy, ktorá ju na zákazku štátu vzápätí aj prestavuje. Podľa Denníka N Ministerstvo vnútra si najprv od Vienna Invest priestory v starej budove Ikea a pozemky prenajalo za 73 086 eur mesačne, prenájom môže byť na sedem rokov. Štvorcový meter nebytových priestorov stojí sedem eur a za pozemky štát platí štyri eurá za štvorcový meter. Ak by štát využil na prenájom celý tento čas, zaplatil by za to dokopy o niečo viac ako 6,1 milióna eur. Štát si v tej istej zmluve poistil, že stavebné úpravy vykoná prenajímateľ, teda Vienna Invest. Následne o pár týždňov uzavrel s touto firmou zmluvu na stavebné úpravy za 5,2 milióna eur bez DPH. Tento postup kritizuje podpredseda strany Sieť, M. Beblavý: „ Uzatvorila sa zmluva o prenájme na sedem rokov a keďže prenájom nie je predmetom verejného obstarávania, preto to mohli urobiť napriamo... Podal som v tejto súvislosti aj podnet na Úrad pre verejné obstarávanie, pretože ak by tento proces bol v poriadku, v podstate by to bola legálna cesta, ako verejné obstarávania obchádzať,“ uviedol poslanec NR SR . "

získa
prenajal
Denníka N
kritizuje


Keď sme ju vyzývali pri DCA, lebo ľudia sa báli, že či naozaj nie je to strata časti suverenity Slovenska, alebo nejakým spôsobom rozpor s ústavou. Tak sme ju žiadali, aby sa obrátila na Ústavný súd, či tá zmluva z ústavou v poriadku. Vtedy do 24 hodín ju podpísal a povedala neni nič, ja ako právnička som zistila, že je všetko v poriadku, čiže keď išlo o vlastných občanov, išla na Ústavný súd. Keď išlo o americkú zmluvu, tak ju hneď podpísala a vykašľala sa na celý Ústavný súd.

Opozícia žiadala prezidentku, aby sa pred ratifikáciou obrannej dohody s USA obrátila na Ústavný súd, aby posúdil, či je zmluva v súlade s Ústavou SR. Prezidentka tak však neurobila a uviedla, že spolu s odborníkmi usúdila, že nie je rozpor medzi dohodou a ústavou. Ku dohode nechala vypracovať interpretačnú doložku a vyhlásila, že dohodu podpíše len s touto doložkou. Výrok hodnotíme ako pravdivý.

Obranná dohoda s USA (Defence Cooperation Agreement, tzv. DCA) je rámcová zmluva na realizáciu spolupráce v oblasti obrany medzi Slovenskom a USA. Jednanie o nej začalo v roku 2018 počas vlády Smeru-SD, podpísali ju vo februári 2022 Jaroslav Naď a Ivan Korčok spolu s Anthonym Blinkenom vo Washingtone.

Voči tejto dohode sa dvihla vlna odporu zo strany opozície, ale aj generálneho prokurátora Maroša Žilinku. Strana Smer-SD zvolala 26. januára 2022 protest pred prezidentským palácom proti prijatiu obrannej dohody, ktorého sa zúčastnili podľa organizátorov tisícky ľudí. Tri- až päťtisíc ľudí sa zhromaždilo v deň hlasovania o dohode pred parlamentom .

Opozícia v januári 2022 požiadala prezidentku, aby sa s obrannou zmluvou s USA obrátila na Ústavný súd a posúdila jej súlad s Ústavou SR. Hovorkyňa Ústavného súdu Martina Ferencová pre Denník N uviedla , že Ústavný súd do tej doby nikdy neposudzoval súlad medzinárodnej zmluvy s ústavou.

Prezidentka oznámila, že sa na Ústavný súd neobráti, keďže že skúmala s odborníkmi potenciálny rozpor dohody s Ústavou Slovenskej republiky a žiadny nesúlad nenašli. Avšak nechala k nej vypracovať tzv. interpretačnú doložku , ktorá vysvetľovala sporné formulácie.

Parlament obrannú dohodu schválili 9. februára 2022 o 11:40, prezidentka ju podpísala ešte v ten deň a vopred aj avízovala, že tento proces nebude zdržovať.

Peter Pellegrini túto situáciu porovnáva s referendom o predčasných voľbách, pri ktorom sa prezidentka na Ústavný súd obrátila.

Opoziční politici na čele so stranou Smer-SD priniesli v auguste 2022 prezidentke Zuzane Čaputovej 406-tisíc podpisov za vyhlásenie referenda . Prezidentka sa následne obrátila na Ústavný súd, aby potvrdil, že referendové otázky sú v súlade s Ústavou SR. Súd rozhodol , že jedna z položených otázok v súlade s Ústavou nie je, a preto sa referendum uskutočnilo 21. januára 2023 iba s jednou otázkou.

Obranná dohoda
2018
podpísali
prokurátora
protest
parlamentom
požiadala
uviedla
skúmala
interpretačnú doložku
schválili
podpísala
referenda
rozhodol
uskutočnilo


Viete, že dokonca aj v médiách bolo, (...), že aj v prípade CT-čka koná sa ďalej (aj po zrušení obvinenia, pozn.) a v prípade Bašternáka dupľom.

V oboch prípadoch, či už ide o kauzu CT prístroja piešťanskej nemocnice alebo o údajne fiktívnu kúpu bytov developera Bašternáka bolo v čase nakrúcania relácie O 5 minút 12 (17.4. 2016) i naďalej vedené vyšetrovanie. Aj keď obvinenie v kauze CT bolo na ďalší deň zrušené, v čase relácie ešte platilo Bugárovo tvrdenie, že sa vyšetrovanie koná. Výrok preto hodnotíme ako pravdivý.

kauzu
kúpu
predraženom
októbri
kúpiť
Alan Suchánek
mala vyhrať
rezignovali
odvolaná
Obvinených
18. apríla
zrušila
trestné stíhanie
informovala
mimoriadny zdravotnícky výbor
vratky
uplatnila
skonštatoval
odmietla
Denník N
tlačovej besede
liste
otvorený


Hospodársky rast v tvojom ponímaní, to bolo takmer pred krachom, stav vo Všeobecnej zdravotnej poisťovni.

Podľa analýzy inštitútu INEKO z augusta 2010 boli výsledky hospodárenia Všeobecnej zdravotnej poisťovne za roky 2007 až 2009 nasledovné: V roku 2007 hospodárila poisťovňa so stratou na úrovni 14,3 milióna eur, o rok neskôr (2008) bol však už rozpočet vyrovnaný. V roku 2009, po zlúčení VšZP so štátnou Spoločnou zdravotnou poisťovňou, bolo jej hospodárenie opätovne stratové - poisťovňa bola v mínuse 17 miliónov (ak by sme brali stratu Spoločnej a VšZP dohromady, bolo by to až 28 miliónov eur). Napokon, podľa medializovaných informácií ( SITA , 3. marca 2011) v roku 2010 hospodárila už jediná štátna poisťovňa so stratou na úrovni takmer 70 miliónov eur. Že situácia štátnej poisťovni s takýmito výsledkami a z hľadiska možného bankrotu je vážna, dokumentuje aj stanovisko HPI . Hrušovského výrok vzhľadom na negatívne hospodárske výroky minulých rokov hodnotíme ako pravdivý. Výrok o tom, že sa jedná o "Ficove ponímanie hospodárskeho rastu" , hodnotíme ako politický výrok a nehodnotíme ho.

analýzy
SITA
stanovisko HPI


Potom, ako bolo prijaté predbežné opatrenie zo strany Ústavného súdu, ktorý títo páni s ľahkosťou nerešpektovali, ani pán Čentéš, ktorý predtým sa vzdal a zrazu keď bola hrozba, že o 24 hodín nadobudne účinnosť nález Ústavného súdu, ktorý v predbežnom opatrení zakázal Národnej rade vykonať voľbu, tak narýchlo sa zvolala v piatok poobede schôdza a vykonali ju tajným spôsobom.

Na jednej strane, je pravdou že voľba 17. júna 2011 sa uskutočnila skôr než nadobudlo účinnosť predbežné opatrenie ÚS o preventívnom pozastavení účinku novely rokovacieho poriadku Národnej rady. Je taktiež pravdou, že Jozef Čentéš sa predošlej voľby nezúčastnil. Avšak nie je pravdou, že spomínané preventívne pozastavenie zakázal vykonať voľbu generálneho prokurátora ako takú. Ústavný súd pozastavil účinnosť novely zákona, ktorá umožňovala na návrh skupiny poslancov vykonať namiesto voľby tajnej, voľbu verejnú. Inými slovami, Ústavný súd rozhodnutím nezakázal voľbu verejnú. Taktiež nie je pravdou, že predbežné opatrenie malo nadobudnúť účinnosť o 24 hodín. Predbežné opatrenie v skutočnosti nadobudlo účinnosť publikovaním v zbierke zákonov až v 29. júna 2011, voľba GP sa uskutočnila 17. júna 2011. Výrok predsedu NR SR preto hodnotíme ako zavádzajúci. Zastupujúci generálny prokurátor Tichý a 35 opozičných poslancov 30. mája. 2011 podali návrh na ÚS, aby rozhodol o neústavnosti koaličnej novely rokovacieho poriadku, ktorá mala priniesť zmenu voľby nového generálneho prokurátora z tajnej na verejnú. ÚS SR prijal tento návrh na prejednanie a 15. júna 2011 vydal oznámenie o pozastavení účinnosti novely zákona o rokovacom poriadku NR SR, ktorý zavádzal verejnú voľbu. Bod 6, v ktorom navrhovateľ namieta voči novele zákona o rokovacom poriadku, ktorý : "Je dôvodný predpoklad, že Národná rada Slovenskej republiky pristúpi v najbližšom čase k verejnej voľbe kandidáta na generálneho prokurátora, postupujúc v súlade s protiústavnou zákonnou právnou úpravou. Generálny prokurátor by tak bol zvolený postupom podľa zákona, ktorý by na základe tohto návrhu mohol byť nálezom Ústavného súdu Slovenskej republiky deklarovaný za rozporný s ústavou." Navrhovateľovi treba dať preto za pravdu (bod 6), že nový kandidát na generálneho prokurátora by tak mohol byť zvolený postupom podľa napadnutých ustanovení zákona, ktorých ústavný prieskum ústavný súd pripustil (ako je uvedené v bode 1 výroku tohto uznesenia), pričom nemožno vylúčiť ani vyslovenie nesúladu napadnutých ustanovení s ústavou." Predbežné oparenie Ústavného súdu pozastavilo účinnosť nasledovných častí novely zákona o rokovacom poriadku: "V § 39 odsek 8 znie: „(8) Tajne sa hlasuje v prípadoch ustanovených ústavou alebo ak sa na tom na návrh najmenej 15 poslancov bez rozpravy uznesie národná rada. Taký návrh sa podáva najneskôr do začiatku rokovania o tomto bode programu schôdze národnej rady.“ 6. V § 123 ods. 3 sa vypúšťajú slová „v tajnom hlasovaní“. 7. V § 124 ods. 2 sa vypúšťajú slová „v tajnom hlasovaní“." Išlo teda o pozastavenie možnosti voliť generálneho prokurátora alebo iného predstavitelia, na návrh 15 poslancov v tajnej voľbe. Vtedajšia vládna koalícia sa rozhodla voľbu uskutočniť skôr, než bude predbežné opatrenie Ústavného súdu publikované v Zbierke zákonov a tým nadobudne účinnosť. Predseda parlamentu R. Sulík zvolal na 17. júna 2011 novú voľbu do ktorej sa zapojil Jozef Čentéš, SME : "napriek tomu, že z májovej tajnej voľby odstúpil pre údajné podozrenia z korupcie, je teraz pripravený ísť aj do tajného hlasovania." Národná rada hlasovala na základe schváleného procedurálneho návrhu tajným hlasovaním a Jozef Čentéš bol zvolený za generálneho prokurátora. Ústavný súd vydal konečné rozhodnutie 5. októbra 2011 a ponechal možnosť tajnej i verejnej voľby na rozhodnutí parlamentu. V tomto rozhodnutí vyjadril i svoje stanovisko ku konaniu NR SR, ktorá uskutočnila voľbu skôr než bolo jeho rozhodnutie o preventívnom pozastavení účinnosti publikované v zbierke zákonov: "Nerešpektovanie rozhodnutia ústavného súdu o prijatí návrhu navrhovateľa na ďalšie konanie a o pozastavení účinnosti z 15. júna 2011 bolo prevažne odôvodňované tým, že v čase konania ostatných tajných volieb, t. j. 17. júna 2011, nebolo ešte rozhodnutie ústavného súdu všeobecne záväzné, keďže nebolo vydané v Zbierke zákonov Slovenskej republiky, a preto sa voľba mohla uskutočniť aj podľa napadnutých ustanovení . .. Na strane druhej bolo v súvislosti s ostatnou tajnou voľbou kandidáta na funkciu generálneho prokurátora zo 17. júna 2011 tiež zdôrazňované, že táto voľba sa uskutočnila tajným spôsobom, čím malo byť a (aj) podľa názoru ústavného súdu materiálne bolo rešpektované ratio decidendi rozhodnutia ústavného súdu o pozastavení účinnosti z 15. júna 2011 . Uznesenie o pozastavení účinnosti bolo vydané v Zbierke zákonov Slovenskej republiky (v jej čiastke č. 61) 29. júna 2011 pod č. 199/2011, kedy sa stalo všeobecne záväzným (§ 38 ods. 4 zákona o ústavnom súde)." Predseda parlamentu Paška teda správne uvádza, že voľba sa narýchlo uskutočnila ešte predtým, než rozhodnutie ÚS o pozastavení účinnosti vyšlo v zbierke zákonov a teda nadobudlo účinnosť. Zavádza však v tvrdení, že toto predbežné opatrenie malo zastaviť voľbu ako takú. Predbežné opatrenie pozastavilo účinnosť článku novely rokovacieho poriadku, ktorá umožňovala na návrh skupiny poslancov vykonať voľbu verejnú. Predbežné opatrenie ÚS nadobudlo účinnosť 29. júna, čiže nie v takom krátkom čase ako uvádza P. Paška. Dátum zverejnenia analýzy: 18.03.2013 Naspäť Nahlásiť chybu

podali návrh prejednanie vydal novely SME rozhodnutie ponechal


614 tisíc obyvateľov má samosprávny kraj

K 31. decembru 2012 bol počet obyvateľov v Bratislavskom samosprávnom kraji 612 682. Je to približne 614 tisíc ako uvádza Flašíková-Beňová. Výrok hodnotíme ako pravdivý.

počet


Po tretie, môj predchodca (Eugen Jurzyca pozn.) urobil verejné obstarávanie na učebnice v hodnote 2,1 mil. € bez verejného obstarávania

O jedinom obstarávaní, ktoré sa zhoduje so sumou 2,1 mil. eur a učebnicami , hovorí denník SME (24. apríla 2012). V článku sa hovorí o reedícií učebníc, ktoré boli zadané vydavateľstvám VKÚ Harmanec, SPN-Mladé letá, Aitec, Príroda, Expol, Terra, Didaktis a Educo. Podľa tender.sme.sk všetky boli uzatvorené v rokovacom konaní bez zverejnenia Z článku nie je jasné kto uzatvoril zmluvy s týmito vydavateľstvami či to bol nový alebo predchádzajúci minister. Túto skutočnosť nevieme overiť ani my.

SME

tender.sme.sk


Takto, takto sa zvyšovali verejné výdavky v rokoch krízových, kedy všetci zodpovední a kompetentní šetrili, čo znamenalo okrem iného, že za dva roky nám vzrástla, vzrástol verejný dlh na každého jedného obyvateľa o takmer dvetisíc eur. O takmer dvetisíc eur sme zvýšili dlh na každého jedného obyvateľa vrátane batoliat.

Za referenčné budeme brať roky 2008 a 2009, o ktorých hovoril Mikloš aj vyššie. Ak na konci roku 2007 bol dlh (.pdf) 18 198 234 tis. Eur a na konci roku 2009 to bolo 22 330 389 tis. Eur, máme nárast o 4 132 155 000 eur. Ak tieto sumy od seba odpočítame a vydelíme počtom obyvateľo v 5 429 763 znamená to nárast na jedného obyvateľa o 761 eur.

bol dlh
počtom obyvateľo


A ja sa trochu čudujem pánu premiérovi, že by mal skorej hodnotiť vlastného kandidáta, ako uspel v tom ktorom kraji, v tomto prípade pána Maňku, ktorý dokonca oproti prvému kolu stratil hlasy vlastných voličov.

Výrok Pavla Freša hodnotíme ako pravdivý, pretože Vladimír Maňka získal v druhom kole volieb do VÚC skutočne menej hlasov ako v prvom kole. V. Maňka získal v prvom kole volieb do VÚC 2013 presne 60 960 hlasov, v druhom kole získal 57 164 hlasov. Ide teda o pokles približne 4 tisíc hlasov v druhom kole v porovnaní s prvým kolom. Dátum zverejnenia analýzy: 25.11.2013 Naspäť Nahlásiť chybu

prvom druhom


Pani redaktorka, veď keby nebolo nás, tak nie je nič (odsúhlasenie memoranda s lekármi pozn.). Keby nebolo Smeru a 62 hlasov, bolo 122 účasť poslancov v parlamente a 62 poslancov Smeru zahlasovalo za. Všetky ostatné vládne strany s výnimkou Mostu-Híd dali od toho ruky preč.

Na 26. schôdzi NR SR zo dňa 14. decembra 2011 zo 122 prítomných poslancov hlasovalo počas druhého čítania za prijatie memoranda 62 poslancov Smer-u.

62 poslancov Smer-u.


… môžem povedať, že pre istotu sme to dali na 45 dní a nie 90.

Od 1. októbra platí na Slovensku núdzový stav , zatiaľ na 45 dní. Podľa zákona môže núdzový stav trvať najviac 90 dní. Tvrdenie Richarda Sulika hodnotíme ako pravdivé.

núdzový stav
zákona


R. Sulík: "Pýtam sa vás. Priemerná cena jednotková (plynu pozn.) išla zo 45 na 5?" P. Kažimír: Samozrejme, že áno.

Citujúc presnejšie P. Kažimíra ide o graf, "ktorý hovorí o priemerných cenách plynu pre domácnosti za jednotlivé roky. A tu vidíte ten zlom v privatizácii. Tu vidíte aj typ regulačnej politiky regulačného úradu za čias 2. Dzurindovej vlády a tu vidíte prácu, pán predseda, toho capa záhradníka, ako ste nazvali, nazvali pána Hojienčika, to znamená, tie ceny išli prudko dole." Spomenutý graf hovorí o vývine cien za priemernú jednotkovú cenu plynu. Jej cena mala podľa grafu medzi rokmi 2007 a 2008 klesnúť z približne 45 centov na 5 centov. Diskusia medzi oboma politikmi ohľadom grafu zabrala pomerne veľkú časť relácie, keďže R. Sulík odmietal uveriť pravdivosti tohto grafu. A to až natoľko, že ešte hneď v nedeľu uverejnil na svojom blogu vlastné vysvetlenie: "Do konca roku 2007 sa cena plynu udávala za jeden meter kubický a od začiatku roka 2008 sa udáva za jednu kilowatthodinu (kWh), inými slovami, fakturuje sa výhrevnosť a nie objem. Viac k zmene plynu nájdete na tejto podstránke SPP. K zmene došlo z dôvodu vyššej objektívnosti a aj z dôvodu, že vo väčšine európskych krajín sa používa jednotka kWh. Podstatné je poznať prepočítací koeficient medzi 1 m3 a 1 kWh a ten je 10,6. To znamená, že 1m3 zodpovedá 10,6 kWh. Keď 1 meter kubický stojí 45 centov a jedna kilowatthodina stojí 4,25 centu, tak to je tá istá cena. " Demagog.sk overil tvrdenie R. Sulíka, či sa naozaj zakladá na pravde. Na stránke SPP (ktorú, R. Sulík spomína, pozn.) si môžete prečítať o zmenách účtovania spotreby zemného plynu : "Slovenský plynárenský priemysel, a. s. zmenil od 1. januára 2008 spôsob účtovania spotreby zemného plynu - z doposiaľ používanej objemovej jednotky, metra kubického - m3 prešiel na energetickú jednotku, kilowatthodinu – kWh, ktorú bežne používajú viaceré európske krajiny, ako napríklad Česká republika, Nemecko, Rakúsko, Španielsko či Francúzsko. Zmena vyplynula z novely Zákona č. 656/2004 o energetike . Zmena na energetické jednotky znamená objektívnejší spôsob účtovania spotrebovaného zemného plynu. Odberateľ platí za množstvo dodanej energie obsiahnutej v spotrebovanom zemnom plyne, nie za objem dodaného zemného plynu. Ako odberateľ získate lepšiu orientáciu pri porovnávaní cien jednotlivých energií, ktoré sú uvádzané v kWh." Ďalej pripájame nasledovné zdroje. Denník Pravda prišiel s postupom ako vypočítať rozdiel v platbe za plyn medzi rokmi 2007 a 2008, kedy sa menili nielen ceny v jednotlivých tarifách, ale tiež sa prešlo od účtovania plynu Sk/m3 k Sk/kWh: "1. Z ročnej zúčtovacej faktúry treba získať údaj o ročnej spotrebe plynu a podľa cien na tento rok si vypočítať mesačné platby na rok 2007 2 . Spotrebu v m3 treba previesť na spotrebu v kWh tak, že priemerné množstvo získavanej energie z plynu v SR - 10,555 kWh z kubíka - vynásobíme ročnou spotrebou zákazníka v m3 a to vynásobíme koeficientom (objemovým prepočítavacím číslom) pre obec, kde odberateľ sídli. Koeficient závisí od nadmorskej výšky obce a pohybuje sa medzi 0,90 (Tatranská Javorina - 1000 m.n.m. najvyššie položená obec s plynom v SR) až 1,011 (Klin nad Bodrogom - 98 m.n.m. najnižšie položená obec s plynom v SR). Koeficient pre obec je možné zistiť cez internet na www.pravda.sk/plyn 3. Získanú spotrebu domu v kWh vynásobíme cenou plynu v kWh pre danú tarifu podľa tabuľky nižšie 4. Výsledné číslo predstavuje ročnú platbu za plyn v korunách pre rok 2008, kedy sa bude plyn účtovať v Sk/kWh, pre výpočet platby za mesiac treba zohľadniť aj stále mesačné poplatky 5. Ak je rozdiel medzi platbou za plyn v kWh za rok 2008 nižší ako v tomto roku, keď sa plyn účtuje v Sk/m3, zákazník bude platiť od nového roka za plyn menej, v opačnom prípade mu plyn zdražie " Tabuľka cien za plyn za roky 2007 a 2008 :

blogu

Pravda


...ten chemický útok na mesto Dúmá. To sa ale musí preveriť. Kvôli tomu tam boli poslané jednotky vyšetrovacie zo strany Organizácie pre zákaz chemických zbraní, (...).

Údajný chemický útok v Sýrskom meste Dúma, neďaleko Damasku, sa odohral 7. apríla 2018 a zomrelo pri ňom viac ako 40 ľudí. Sýrska vláda opätovne odmieta použitie chemických zbraní a označuje to za vykonštruované tvrdenia Západu. Podľa zápisnice Bezpečnostnej rady OSN z dňa 9. apríla 2018 ( .pdf , s.2-3) sa 7. apríla 2018 približne o 8:00 ráno začali hromadiť správy o možnom chemickom útoku v Sýrskom meste Dúma a fotografie obetí zaplavili sociálne siete. Neziskové organizácie v meste prijali stovky ľudí, ktorí javili známky vystavenia chemickým látkam. Organizácia pre boj proti chemickým zbraniam začala predbežnú analýzu správ o chemickom útoku. a 10. apríla 2018 vyhlásila , že je pripravená vyslať Fact-Finding Mission na prešetrenie údajného chemického útoku. Avšak, aj Sýrska a Ruská vláda prejavili záujem o vyšetrenie možného útoku. Ako informoval denník The Guardian , vyšetrovatelia z Organizácie pre boj proti chemickým zbraniam dorazili do Dúmy v nedeľu, 15. apríla 2018, osem dní po útoku. Skutočnosť, že vyšetrovací tím prišiel s určitým časovým oneskorením, a že oblasť bola pod kontrolou ruských a sýrskych jednotiek, ktoré sú z útoku obvinené, vzbudzuje obavy do akej miery bude vyšetrovanie úspešné. Výrok hodnotíme ako pravdivý.

útok
.pdf
vyhlásila
The Guardian


Oni chcú použiť na toto armádu a hlavný veliteľ ozbrojených síl, pani prezidentka, sa to dozvedá z televíznej relácie včera na tlačovej konferencii.

Vláda Igora Matoviča dala za úlohu armáde, aby zorganizovala plošné testovanie obyvateľstva na koronavírus. Prezidentka Zuzana Čaputová, ktorá je podľa Ústavy hlavnou veliteľkou ozbrojených síl, o zámeroch vlády nevedela. Dozvedela sa ich z tlačovej konferencie premiéra. Tvrdenie Petra Žigu preto hodnotíme ako pravdivé.

dala Dozvedela


Keď sa pozrieme, čo sa deje v eurozóne, tak myslím, že ten posledný údaj je, že tam stúpla nezamestnanosť na 12,2%.

Podľa štatistiky Eurostat (.pdf) je nezamestnanosť v eurozóne 12,2% (apríl). Údaje za máj 2013 zatiaľ nie sú k dispozícií.

Eurostat


V prvom rade, je tu skutočne veľká neistota, pretože kľúčový zákon, zákon o starobnom dôchodkovom sporení, sa menil viac ako 20-krát počas svojej existencie za necelých 10 rokov.

Výrok je pravdivý, pretože zákon (.pdf) o starobnom dôchodkovom sporení č. 43/2004 Z.z. sa počas obdobia ôsmich rokov od roku 2004 do roku 2012 novelizoval 22- krát.

zákon


Lebo ako viete, nikto z nás nemá patent na rozum, je to nový typ ústavnej legislatívy a myslím, že sme sa korektne dohodli, že bez nejakých politických zámyslov sa k tejto téme o pár rokov vrátime, ak to nebude vyhnutné a urobíme potrebné zmeny.

Bohužiaľ sa nám nepodarilo nájsť žiadny zdroj , ktorý by potvrdzoval slová P. Kažimíra o určitej dohode medzi stranami o tom, že sa k danej téme o pár rokov vrátia.


SPP bolo sprivatizované za vlády M. Dzurindu francúzskou a nemeckou firmou, ktoré to potom predali spoločnosti EPH.

V roku 2002 predala vláda M. Dzurindu 49 % akcií SPP nemeckému Ruthgasu a francúzskemu Gaz de France za 120,9 miliardy korún. V roku 2013 Energetický a průmyslový holding (EPH) tento podiel odkúpil za 2,6 miliardy eur. Tento výrok preto hodnotíme ako pravdivý.

predala odkúpil


Vyťahujete jeden príklad (Harman, pozn.), na ktorý ale legislatíva zareagovala veľmi promptne a pružne a boli zavedené povinné psychotesty.

Streľba v Devínskej Novej Vsi sa odohrala v auguste 2010, novela zákona o strelných zbraniach a strelive, zavádzajúca povinné psychotesty bola prijatá v roku máji 2011. Pripravená a prijatá bola nová legislatíva v priebehu deviatich mesiacov. Výrok hodnotíme ako pravdivý. Pod prípadom Harman sa myslí tragická udalosť, kedy obyvateľ Devínskej Novej Vsi, Ľubomír Harman v byte zastrelil päťčlennú rodinu, išlo o tri ženy, muža a dieťa. Ďalšieho príbuzného rodiny zastrelil pri vchode do domu. Siedmou obeťou bola žena v jednom z panelových domov, ktorú zasiahla zblúdilá strela. Pri policajnej akcii zahynul aj páchateľ tohto brutálneho činu. Ďalších 15 osôb strelec zranil. Akt bol vykonaný 30. augusta 2010 okolo 10:00. Zákon (.pdf) č. 128/2011 Z. z., ktorým sa mení a dopĺňa zákon č. 190/2003 Z. z. o strelných zbraniach a strelive, prijatý 1. mája 2011 obsahuje nasledovné zmeny oproti pôvodnému zneniu zákona: "Každý žiadateľ o zbrojný preukaz sa bude povinne musieť podrobiť vyšetreniu klinickým psychológom. Túto povinnosť mali doteraz iba mladiství, ktorí žiadali o zbrojný preukaz na športové účely. Vyšetrenie bude povinné aj pri vydaní nového zbrojného preukazu – pre držiteľa skupiny A alebo C, ktorý ho má vydaný na výkon zamestnania (napr. príslušníci SBS, ktorí používajú zbrane). Platnosť zbrojného preukazu sa nemení, naďalej bude platiť 10 rokov. Samočinné zbrane sa budú môcť na základe výnimky naďalej držať na zberateľské účely. Samonabíjacie palné zbrane, ktoré boli konštrukčne odvodené alebo upravené zo samočinnej zbrane (samopal) bude možné držať a nadobúdať aj na športové alebo zberateľské účely – tak, ako je to v súčasnosti. Držitelia týchto zbraní však budú musieť každých 10 rokov absolvovať psychotesty. Prvý krát tak musia urobiť najneskôr do 30. apríla 2012 - inak stratia psychickú spôsobilosť na držbu zbrane, čo je dôvodom na odňatie zbrojného preukazu. Držitelia skupín B, D, E, F alebo C (preukaz vydaný na výkon oprávnenia), ktorí neabsolvovali psychotesty do 30. apríla tohto roka nimi budú musieť prejsť pri vydaní nového zbrojného preukazu. Povinnosť neplatí pre držiteľov nad 62 rokov."

prípadom Harman
Zákon


...z Košíc sme potiahli 14 kilometrov na maďarskú hranicu, na Milhosť...

Správa Národnej diaľničnej spoločnosti (NDS) uvádza, že úsek R4 Košice - Milhosť bol odovzdaný do užívania 7. 11. 2013 (zobrazenie úseku na mape je dostupné tu ). Aktuálna cestná sieť na Slovensku je dostupná tu . Výrok hodnotíme ako pravdivý. Dátum zverejnenia analýzy: 11.11.2013 Naspäť Nahlásiť chybu

Správa tu tu


Pán Danko, váš predseda, pekne povedal, však on vybral moderátora v O 5 minút 12 alebo čo to povedal.

Predseda Slovenskej národnej strany (SNS) Andrej Danko v pondelok, 12. februára 2024 v relácii Téma na TA3 povedal ( 26:04 ) že v období medzi rokmi 2016 až 2020 počas vlády Smeru-SD, SNS a Mostu-Híd osobne schvaľoval, kto bude v RTVS moderovať nedeľnú politickú diskusnú reláciu O 5 minút 12. Výrok preto hodnotíme ako pravdivý.

RTVS je verejnoprávnou inštitúciou , ktorá je podľa zákona ekonomicky a politicky nezávislá. Jej fungovanie podlieha dôslednej verejnej kontrole. Koncesionárske poplatky, ktoré bývalá vládna koalícia zrušila , boli pôvodným nástrojov jej ekonomickej nezávislosti. RTVS je teda momentálne financovaná priamo zo štátneho rozpočtu.

Andrej Danko v spomenutej relácii na TA3 uviedol, že nemá záujem o fungovanie verejnoprávnej televízie a rozhlasu. „Ja ani nechcem verejnoprávnu, ja chcem štátnu televíziu. Ja som proti verejnoprávnej televízii. Chcem ju ako poľskú televíziu.“ ( 26:35 )

Priznal taktiež, že Jozef Hajko (KDH), s ktorým v relácii diskutoval, by nemohol pracovať v relácii O 5 minút 12 bez jeho súhlasu. „Pán Hajko, aj vaše meno som Rezníkovi (bývalý riaditeľ RTVS, pozn.) súhlasil. Bez môjho súhlasu by ste nemali reláciu v RTVS.” ( 25:52 ) Ide teda o priamy politický zásah do fungovania telerozhlasu.

verejnoprávnou inštitúciou

zrušila


Po druhé, to, čo bolo schválené pred rokom, opakujem 140 poslancami pred zo všetkých politických strán, tak bol schválený mechanizmus garancií, takzvaný euroval jedna alebo EFSP, stabilizačný nástroj, ktorý mal pomôcť najmä malým krajinám a v tom absolútne súhlasím, najmä malým krajinám, ktoré sa dostali do kritickej situácie. Chcem upozorniť, že za ten rok použili pomoc tohto eurovalu dve krajiny. Írsko a Portugalsko. Tu, dokonca som počul aj z úst predstaviteľov strany Sloboda a Solidarita, že to bolo správne a že to pomohlo, takže tu verím, že, že nájdeme zhodu. Som rád, že aj teraz sme ju našli, že skutočne to malo význam.


Som veľmi rád, že pán generálny prokurátor vyjadril sa, že preverí situáciu, ako postupovala prokuratúra v Nitre.

Informáciu o takomto konaní generálneho prokurátora priniesol denník SME . Podľa nej sa generálny prokurátor vo veci vyjadril, že preverí konanie okresnej prokuratúry v Nitre. Čižnárovi sa nepozdáva, že okresná prokuratúra odmietla návrh vyšetrovateľa vziať podozrivých z útoku na bar v Nitre do väzby. Okresná prokuratúra sa vyjadrila, že neexistuje ani jeden z dôvodov potrebných na vzatie do väzby a dala príkaz na prepustenie útočníkov. Týmito dôvodmi môžu byť ak by hrozil útek obvinených, tlak na svedkov alebo pokračovanie v trestnej činnosti.

SME


Ja nerozumiem, prečo, znova, dám príklad, zahraničie, okrem Švajčiarska, Holandska, všade je jedna poisťovňa.

Podobný výrok sme už overovali v minulosti ( V politike z 4. novembra 2012). Viliam Fischer nehovorí pravdu, ak tvrdí, že len vo Švajčiarsku a Holandsku je viacero zdravotných poisťovňí. Systém zdravotných poisťovní s viacerými poisťovňami (pluralitný systém) je v ďalších desiatich krajinách. V. Fischer by tvrdil pravdu jedine vtedy, ak by hovoril o krajinách kde je jedna zdravotná poisťovňa a zároveň povolených zisk zdravotných poisťovní. Výrok hodnotíme ako nepravdivý. Materiál vlády spracovaný na základe publikácie Competition between payers in the base health care system, Ernst & Young, Poland, 2011 uvádza štáty s unitárnym systémom zdravotného poistenia ako aj štáty, v ktorých je zavedený pluralitný systém zdravotných poisťovní. Štátov s unitárnym systémom zdravotného poistenia je podľa uvedeného materiálu celkovo 15:

Štáty, v ktorých je zavedený pluralitný systém sú podľa dokumentu tieto:

Výrok Viliama Fischera by bol pravdivý jedine v prípade, ak by vo svojom tvrdení dopovedal, že uvádza krajiny, ktoré majú pluralitný model a zároveň môžu vytvárať zisk. V tomto prípade by to boli len Švajčiarsko a Holandsku.

V politike
Materiál vlády


Treba začať konečne mierové rokovania, je tu čínsky plán na stole… Ten čínsky plán je 12 bodový, tam je veľmi jasne napísané.

Čína podľa vlastných slov síce podporuje mierové rokovanie, ale europoslancom Uhríkom spomínaný 12-bodový plán nenavrhuje žiadne konkrétne riešenia. Odkazuje na princípy suverenity a teritoriálnej integrity, Rusko ako agresora však k ničomu nevyzýva, ani nezaväzuje. Nie teda vôbec jasné, čo z toho plánu by malo byť základom pre mierové rokovania. Navyše, Kyjiv návrh Činy ako celok odmietol . Tvrdenie Milana Uhrika, podľa ktorého by čínsky plán mohol byť základom pre mierové rokovania, preto hodnotíme ako zavádzajúci.

Svoj 12-bodový plán Čína predstavila na výročie ruskej invázie na Ukrajinu 24. februára 2023. Dokument bol oficiálne nazvaný „Čínska pozícia k politickému urovnaniu Ukrajinskej krízy“ – v názve nemal charakter mierového plánu. Pre všeobecné vyjadrenia a absenciu konkrétnych riešení sa však viac podobá vymenovaniu princípov, ktoré odrážajú dlhodobé vyjadrenia Číny o vojne.

Mierovým rokovaniam sa okrajovo venuje bod číslo 3, ktorý všetky strany vyzýva k zdržanlivosti a navrhuje, aby Rusko a Ukrajina obnovili priamy dialóg s cieľom komplexného prímeria. Štvrtý bod priamo hovorí o obnovení rokovaní, ktoré „sú jediným riešením ukrajinskej krízy“.

Návrh nepožaduje stiahnutie ruských vojsk z napadnutých území. Putin preto plán privítal a povedal, že mnohé z bodov môžu byť základom pre budúce urovnanie konfliktu, keď na to bude Západ pripravený. Niektoré body neodmietol ani ukrajinský prezident Zelenskyj, avšak pripomenul, že bez stiahnutia ruských vojsk z celého územia Ukrajiny neprichádzajú mierové rokovania do úvahy.

Rusko zas pripúšťa len rokovania bez podmienok a „na základe existujúcej reality.“ Teritoriálne spory a bezpečnostné garancie pre Ukrajinu čínsky dokument nijako nerieši a nikoho k ničomu nezaväzuje .

Čínsky prezident Si Ťin-pching dlhodovo tvrdí , že podporuje mier a dialóg a stojí na správnej strane dejín. Hovorca čínskeho ministerstva zahraničných vecí vyhlásil , že jeho krajina podporuje mierové rokovania a politické riešenie „krízy”. Peking trvá na svojej neutralite a nestrannosti aj napriek „ priateľstvu bez limitov“ s Moskvou, ktoré si Rusko a Čína navzájom vyznali len pár týždňov pred začiatkom ruskej agresie.

odmietol
12-bodový plán
nazvaný
podobá
Mierovým rokovaniam
nepožaduje
privítal
neprichádzajú
pripúšťa
nerieši
nezaväzuje
tvrdí
vyhlásil
trvá
priateľstvu
vyznali


Hovoríme o roku 2016, kde bol schválený zákonom deficit na úrovni 1,93. Výsledok 1,68. To znamená my sme ten cieľ splnili.

V roku 2016 vláda zachovala rozpočtový cieľ deficitu, ktorý mal v tomto roku dosiahnuť úroveň 1,93 % HDP. Tento cieľ si vláda určila po hospodárení v roku 2015 kedy podľa výsledkov európskeho štatistického úradu Eurostat bol na Slovensku deficit verejnej správy 2,97 % HDP. Svoj nový cieľ vláda naplnila a dokonca prekročila, keď v roku 2016 deficit klesol na historickú hranicu 1,68 percent HDP. Rozpočet na rok 2016 bol schválený v novembri 2015 zákonom č. 411/2015 Z.z. Výrok hodnotíme ako pravdivý.

cieľ Eurostat 411/2015 .pdf údaje Fico


Euroval vchádza do hrubého verejného dlhu.

Na základe rozhodnutia Eurostatu, štatisticky sa euroval započítava do hrubého verejného dlhu. ČTK , (24. februára 2011): "Rozhodnutím Eurostatu z konca januára síce musia krajiny podieľajúce sa na eurovale zvýšiť svoj maastrichtský, teda hrubý dlh , o podiel na pôžičke eurovalu na finančných trhoch, avšak zároveň vytvoria pohľadávky voči krajine, ktorá zo stabilizačného mechanizmu pôžičku získa. "Čistý dlh každej členskej krajiny tak bude rovný nule," dodáva Jaroš. ... Eurostat tak bude zverejňovať za členské krajiny eurozóny po novom údaje o verejnom dlhu dva. Dvakrát za rok v čase notifikácií zverejní jednak celkový maastrichtský dlh jednotlivých členských krajín a jednak aj dlh bez započítania transakcií eurovalu. Tieto transakcie by tak zatiaľ nemali mať vôbec žiaden vplyv na schodok verejných financií." HN , (7. februára 2011): "Úspešná aukcia dlhopisov zvýši hrubé zahraničné zadlženie všetkých krajín eurozóny. Aj Slovenska. Eurostat totiž rozhodol, že predaj dlhopisov cez euroval sa bude započítavať do dlhu krajín eurozóny podľa kľúča, na základe ktorého jednotlivé štáty ručia za 440-miliardový záchranný fond." Dátum zverejnenia analýzy: 26.11.2012 Naspäť Nahlásiť chybu

ČTK HN


...ja som si minule prečítal stanovisko vysokého predstaviteľa MI-5, britskej tajnej služby, ktorý konštatoval, že riziko teroristického útoku vo Veľkej Británii možno tridsať rokov nebolo také vysoké ako je teraz."

Výrok hodnotíme ako pravdivý na základe niekoľkých dostupných článkov citujúcich predstaviteľov britskej bezpečnostnej služby MI5, štatistiky Metropolitnej polície poukazujúcej na nepretržite narastajúci počet zatknutí v spojitosti s terorizmom v Británii od roku 2010, a nakoniec nedávneho vysielania rádia BBC 4, v ktorom riaditeľ MI5 hovorí o bezprecedentnom riziku teroristických útokov v Británii v rámci jeho 32-ročnej kariéry. Už 11. júna 2015 bol v denníku Daily Mail zverejnený článok, ktorý cituje britskú kontrarozviedku MI5 v tom ohľade, že súčasná úroveň ohrozenia je považovaná v Británii za vážnu (severe) – to znamená, že útok je veľmi pravdepodobný. Štatistiky Metropolitnej polície ukazujú neprerušovaný nárast počtu zatknutých v súvislosti s terorizmom od roku 2010 (odkedy začal konflikt v Sýrii), najmä v období rokov 2012-2015. 17. septembra 2015 v rádiu BBC 4 upozornil riaditeľ MI5 , David Parker, na to, že teroristická hrozba je tou najvážnejšou z tých, ktorým Veľká Británia čelí v bezpečnostných vzťahoch. Hovorí o tom ( 0:33/21:28 ), že len počas posledných 12 mesiacov bolo zmarených šesť údajných teroristických útokov v štádiu prípravy, čo predstavuje najvyšší počet počas jeho 32-ročnej kariéry a takisto najvyšší počet od 11. septembra 2001.

Vo vysielaní tiež poukázal na zvyšujúce sa riziko, ktoré je umocnené pokrokom v technológiách, umožňujúcich teroristom komunikovať mimo dosahu autorít.

Daily Mail

Štatistiky

zmarených


Chlmec (Kráľovský Chlmec, pozn.) je mesto maličké, 7 700 obyvateľov k 1. januáru, je tam 78 % Maďarov, vyše jedna tretina Rómov a iných národností.

Karol Pataky hovorí o meste Kráľovský Chlmec, ktorého je primátorom. Vo výročnej správe mesta z 31. decembra 2016 je uvedené, že v meste k danému dňu žilo 7711 obyvateľov, z ktorých 80 % tvoria občania maďarskej národnosti. Atlas rómskej komunity odhaduje podiel Rómov v meste na 23,4 %, podľa výsledkov sčítania obyvateľstva v roku 2011 bolo 26,34 % (čiže skoro tretina) obyvateľstva nie maďarskej národnosti. Výrok hodnotíme ako pravdivý. Na hlavnej stránke mesta je uvedená nasledujúca informácia: "(Mesto, pozn.) má vyše 8 000 obyvateľov, z ktorých 80 % tvoria občania maďarskej národnosti, ostatní sa hlásia k slovenskej alebo inej národnosti." Podľa štatistík zo sčítania ľudu 2011 v roku 2011 žilo v meste 7 698 ľudí, z ktorých sa 5 670, čiže 73,56 % hlásilo k maďarskej národnosti. K rómskej národnosti sa prihlásilo 304 ľudí, čo môže byť zavádzajúce, keďže Rómovia sa mohli hlásiť k inej národnosti (resp. neuviesť túto informáciu). Atlas rómskych komunít z roku 2013 odhaduje podiel obyvateľov s rómskou národnosťou na 23,4 %. Dátum zverejnenia analýzy: 27.10.2017 Naspäť Nahlásiť chybu

výročnej správe
stránke
sčítania ľudu 2011
Atlas rómskych komunít


Ale keď si pozriete konkrétne kritériá, napríklad stavebné povolenia, tam sme na 84. miesto. Rozbehnutie biznisu, to je veľmi dôležité, startívny biznis, keď niekto nový chce začať podnikať, 68. mieste. Ochrana minoritných vlastníkov, (...) tam sme na 88. mieste. Platenie daní, 73. miesto.

Keďže všetky hodnoty, ktoré pán Sulík spomenul sa zhodujú so štúdiou Doing Business 2016, tento výrok hodnotíme ako pravdivý.

Doing Business


Práve včera ukrajinský parlament schválil balík reformných zákonov, ktoré vyplývajú z jeho dohody s MMF...

Ukrajinský Minister financií Oleksandr Šlapak vo Washingtone uviedol , že Ukrajina splnila všetky požiadavky, ktorými MMF podmienil poskytnutie prvej finančnej pomoci. Podľa jeho slov, parlament schválil posledné tri požadované reformy 9. apríla 2014, a teda o deň skôr ako uvádza minister Lajčák.

uviedol


Minister vnútra Lipšic mal vytvorenú na volebné zákony komisiu zloženú zo zástupcov všetkých parlamentných strán vrátane Smeru.

Je pravdou, že Lipšic (nominant KDH) vytvoril tzv. komisiu pre volebné zákony resp. volebný kódex, v ktorej mali miesto aj zástupcovia vtedajšej opozície. SMER-SD zastupoval Číž a SNS Danko.

komisie


Za 900 tisíc ideme objednávať nezáväzné dokumenty.

Podla správy, ktorú priniesli agentúra TAS R 9. septembra 2013 a SITA 11. septembra 2013, BBSK skutocne vyhlásil verejné obstarávanie na zaobstaranie strategických dokumentov za takmer 900 tisíc euro. Táto cast výroku je pravdivá.

TAS R SITA


Oni hovoria len s troma vetami napríklad o školskej samospráve (Berényi komentuje koncepciu Most-Híd o podpore národnostných menšín, pozn.).

Berényi naráža na a auguste 2014 prijatú víziu Most-Híd týkajúcej sa vzdelávacej politiky. Je pravdou, že samosprávu národnostných škôl nespomínajú často, veľmi konkrétne len v približne troch vetách a na podrobnejší popis maďarskej samosprávy dokument odkazuje na Stratégiu národnostnej politiky Most-Híd. Výrok hodnotíme ako pravdivý.

Stratégiu Vzdelávacia Stratégiu


Pisa ukázala, že chlapci majú vedomosti o stupeň lepšie ako známky.

Výrok hodnotíme ako pravdivý, pretože výsledky medzinárodných testov PISA , ktoré testujú päťnástročných žiakov v krajinách OECD ukázali, že chlapci majú z matematiky horšie známky ako dievčatá, ale v testoch dosahujú rovnaké výsledky. Podľa riaditeľky Národného ústavu certifikovaných meraní vzdelávania to môže byť spôsobené tým, že učitelia hodnotia celkovú prípravu na vyučovanie, motiváciu žiakov, snahu atď.

PISA hodnotia


...vyhlásili ste (Kiska, pozn), že ste za registrované partnerstvo, povedali ste to pri viacerých príležitostiach.

Je pravdou, že Kiska sa opakovane vyjadril za registrované partnerstvá. Výrok hodnotíme ako pravdivý. V ankete denníka SME Andrej Kiska vyjadril jednoznačne, že podporuje registrované partnerstvá. Svoj postoj zhrnul slovami: "Manželstvo je pre mňa zväzok muža a ženy, domnievam sa však, že dospelí ľudia rovnakého pohlavia, ktorí spolu žijú, by mali mať možnosť usporiadať si niektoré praktické a právne aspekty svojho spolunažívania." Podobne aj v debate na Paneurópskej vysokej škole v októbri 2013 mal Kiska uviesť, že podporuje registrované partnerstvá. Pre anketu Topiek 23. januára na otázku či je za registrované partnerstvá uviedol: "Manželstvo je pre mňa vzťah medzi mužom a ženou. Som však za takú legislatívnu úpravu, ktorá by párom rovnakého pohlavia zjednodušila ich spoločné spolunažívanie, napr.: možnosť nahliadnuť do lekárskych záznamov partnera, zjednodušenie dedenia a pod." Dátum zverejnenia analýzy: 09.03.2014 Naspäť Nahlásiť chybu

SME debate anketu


...v októbri som dal tajne hlasovať o dôvere v mojej osobe, to znamená kongres, kongres, najvyšší orgán SMK proste sa vyjadril k tejto téme, pretože predsa sa, predsa sa to stalo v rámci strany, ktorej som šéfoval, respektíve šéfujem. Kongres mal absolútne jednoznačné stanovisko, vyše 90 % som dostal v tajnom hlasovaní.

Opravené 10.5.2010 (po upozornení čitateľa) Pál Csáky získal v hlasovaní 270 hlasov, 25 bolo proti a 2 hlasy boli neplatné. Csáky dostal vyše 90% hlasov (90,909%).


Toto považujem za kľúčové a zatiaľ z tých opatrení a nie je to iba názor môj a expertov, s ktorými som to konzultovala, ale aj nezávislé inštitúcie vydali tieto isté stanoviská, že tie, isté skupiny zostali opomenuté.

Súčasné opatrenia sa podľa viacerých expertov zameriavajú aj na stredné a vyššie vrstvy na úkor najchudobnejších a najzraniteľnejších skupín ľudí. Problém je najmä to, že pomoc je plošná, málo adresná a dočasná. Výrok preto hodnotíme ako pravdivý.

Vláda predstavila niekoľko opatrení, ktorými chce bojovať s vysokou infláciou.

Tá spôsobuje zdražovanie základných životných potrieb (potraviny, plyn, kúrenie, elektrina, benzín) a výrazne obmedzuje kúpyschopnosť obyvateľov - predovšetkým z nižších príjmových skupín, akými sú napríklad osamelí rodičia.

Odborná obec kritizuje najmä nízku adresnosť navrhovaných opatrení a ich plošnosť.

Riaditeľ kancelárie rozpočtovej rady Viktor Novysedlák v rozhovore pre Denník N uviedol , že veľká časť súčasnej pomoci sa zameriava na rodiny s deťmi, avšak aj na tie zo strednej a vyššej vrstvy.

Pomoc tak nie je primárne zameraná na najzraniteľnejšie skupiny ľudí, ktoré by mali byť jej hlavným adresátom. Túto skutočnosť kritizuje aj analytička 365.bank Jana Glasová.

Odborníci poukazujú aj na krátkodobé obdobie, počas ktorého majú opatrenia platiť. Tie sú navrhnuté iba pre rok 2022 a nie sú dlhodobé ako napríklad daňový bonus či prídavok na dieťa.

Nedostatky v opatreniach súvisia aj so súčasným nastavením sociálneho systému na Slovensku, ktorý nezachytáva nízkopríjmové obyvateľstvo.

Jednou z príčin rastúcej inflácie je aj ruská agresia na Ukrajine. Odborníci ešte pred začiatkom ruského útoku varovali , aby vláda prijímala adresnú pomoc namiesto plošnej.

Ľuboš Pavelka z Obchodnej fakulty Ekonomickej univerzity v Bratislave kritizuje zníženie dane z pridanej hodnoty na potraviny. Tá by sa totiž dotkla všetkých vrstiev obyvateľstva, vrátane najbohatších a v konečnom dôsledku by nemala želaný efekt.

Z vyjadrení vidieť kritiku, ktorú vo výroku spomína prezidentka Čaputová. Tvrdenie preto hodnotíme ako pravdivé.

predstavila spôsobuje uviedol kritizuje súvisia varovali


My sme švédsky model nepoužívali ako model, ktorý by mal byť použitý na Slovensku.

Napriek tomu, že k rétorike strany Smer patrí a vždy patrilo vybudovanie sociálneho štátu, nenašli sme mediálnu zmienku o tom, že by uvádzal Švédsko ako príklad.


...to ustanovenie v tom dodatku koaličnej zmluvy, že ak vznikne problém, budeme si ho diskutovať medzi sebou, nie pred médiami.

7. augusta vypovedalo SNS Koaličnú zmluvu. Partneri však s podpísaním novej nesúhlasili, a tak sa lídri koalície zhodli na podpísaní dodatku k súčasnej Koaličnej zmluve. Partneri sa podľa neho dohodli na tom, že kým sa predloží na rokovanie nejaký materiál, musia ho dostať partneri 24 hodín pred jeho predložením. Pre zabezpečenie lepšej komunikácie sa podľa nových pravidiel bude koaličná rada stretávať vždy v pondelok. Novým dodatkom (čl. 4, bod 3-4) by chceli dosiahnuť, aby neboli problémy odkazované cez médiá a aby sa neopakovala koaličná kríza. Výrok teda hodnotíme ako pravdivý.

Koaličná zmluva
materiál
dve koaličné dohody


Tak, pokiaľ ja som informovaný z toho, ako vystúpil pán minister Mikulec, tak ide naozaj, poradil tam jeden z aktivistov, lebo ten dotyčný bol na hranici ako dobrovoľník.

Hoci Július Slovák, ktorý premiérovi odporučil na manažovanie pomoci ľuďom utekajúcim z Ukrajiny firmu Dustream, pomáha ako dobrovoľník na hranici, Budaj neuviedol, že Slovák má blízko k OĽaNO a je majiteľom ďalšej firmy, ktorá sa na zákazke podieľa. Kvôli zamlčaniu týchto dôležitých informácií, hodnotíme výrok ako zavádzajúci.

Ministerstvo vnútra, pod vedením Romana Mikulca podpísalo rámcovú zmluvu na riešenie utečeneckej krízy za 2,5 milióna eur so spoločnosťou Dustream.

Podľa Denníka N firma Dustream po podpísaní zmluvy s ministerstvom začala ako subdodávateľa využívať kreatívnu agentúru GD Identity s väzbami na OĽaNO.

GD Identity vlastní premiérov známy Július Slovák. Špecializujú sa na podnikové oslavy, marketing a v minulosti ozvučovali volebnú noc OĽaNO. Nemajú skúsenosti s riadením krízových situácii.

Július Slovák sa angažuje v pomoci ľuďom utekajúcim z Ukrajiny - o svojej skúsenosti na hraniciach hovorí v rozhovore pre denník Postoj .

Ministerstvo sa pri odôvodnení, prečo si vybrali práve túto spoločnosť, odvolávalo na odporúčanie dobrovoľníckych organizácii pomáhajúcich na hraniciach. Minister konkrétne spomínal Maltézskych rytierov a Skautov. Tie to ale popreli pre televíziu Markíza . Ministerstvo ďalej nevysvetľovalo , kto firmu odporučil.

Až na tlačovej besede 25. marca minister Mikulec priznal, že firmu odporučil práve Július Slovák, ktorý bol na rokovaní krízového štábu ako zástupca Združenia kresťanských spoločenstiev mládeže. V tej však nepôsobí ani ako člen predsedníctva ani ako člen tímu.

Minister k otázke, prečo až po pár dňoch povedal, kto konkrétne odporučil firmu Dustream a v minulosti spomínal iné organizácie, ktoré to mali odporučiť, odpovedal: „Nepamätám si úplne všetko.“

Vyjadrenie Ministerstva životného prostredia z 5. 4. 2022: „Výrok považujeme za fakticky správny. Výrok je faktický. Firmu poradil jeden z aktivistov na hraniciach – Július Slovák. Z kontextu a otázok moderátora sa diváci dozvedeli, že médiá a opačná strana sa snaží spojiť firmu s OĽANO. Pravdou však je, že OĽANO nemá s firmou Dustream nič spoločné. V tomto kontexte nie je vôbec dôležité, či firma J. Slováka má alebo nemá skúsenosti s riadením krízových situácií. Firma Dustream dokázala dať ponuku, kde bolo možné okamžite zabezpečiť všetky potrebné zásoby a materiály, ako napríklad vykurované stany, elektrocentrály, vykurovacie telesá. Ostatné argumenty uvádzané v zdôvodnení nie sú v tomto kontexte dôležité.”

podpísalo
zmluvu
Denníka N
vlastní
Postoj
televíziu Markíza
ďalej nevysvetľovalo
tlačovej besede
nepôsobí


Je teda naozaj zarážajúce, že väčšina, väčšina vládnej koalície chcela ustúpiť nátlaku Bélu Bugára a vydieraniu Bélu Bugára a samozrejme aj ustúpiť Viktorovi Orbánovi v tom, že by prijala zákon, ktorý by de facto plnohodnotne umožnil aplikovanie absolútne nedôstojného a neakceptovateľného zákona zo strany Maďarskej republiky, ktorá by rozšírila okruh občanom Maďarskej republiky na celé bývalé Uhorsko s tým, že vlastne za peniaze sociálneho, zdravotného a dôchodkového poistenia toho štátu, v ktorom sa ten človek nachádza.

Maďarský zákon o dvojakom občianstve má exteritoriálne účinky, keďže sa týka Maďarov nežijúcich na území Maďarskej republiky, teda občanov iných štátov. Podľa portálu Sme.sk môžu maďarské občianstvo získať všetci tí, ktorých "predkovia boli maďarskí občania, alebo môžu preukázať pravdepodobný pôvod z Maďarska (tým sa chápe aj Uhorsko, pozn.) a znalosť maďarského jazyka." Za zavádzajúce a manipulatívne považujeme tvrdenie, že by sa dovtedy slovenský (prípadne iný) občan stal maďarským občanom za peniaze pôvodného štátu. Tento občan by mal nárok na spomenuté sociálne výhody z titulu dovtedajšieho pôsobenia a platenia odvodov a poistného v SR (alebo iných štátoch). Nevidíme preto súvis spájania sociálnych výhod s nadobúdaním občianstva.

Maďarský zákon o dvojakom občianstve

Sme.sk


...oni nezvyšovali príspevky na narodené dieťa...

Príspevok na narodené dieťa (oficiálne príspevok pri narodení dieťaťa): nepravda- jednorazový príspevok v roku 2003 bol bol 3210 SKK, materiál z roku 2005 (pdf) hovorí o výške 4320 SKK.

v roku 2003 bol
materiál z roku 2005


Dnes máme situáciu, že necelá tretina podnikov je reálne pokrytá kolektívnym vyjednávaním.

Nedokážeme overiť počet podnikov, ktoré sú pokryté kolektívnym vyjednávaním. K dispozícií máme len štúdiu L. Fultona (2009) z Európskeho odborového inštitútu (ETUI), ktorá hovorí o 35% zamestnancov, ktorí sú pokrytí kolektívnym vyjednávaním, nehovorí však o počte podnikov.

štúdiu L. Fultona


Zaviedla sa daňová podpora firiem investujúcich do výskumu a vývoja formou superodpočtu vo výške 25 % z nákladov firmy na výskum a vývoj.

Je pravdou, že počas vlády Roberta Fica bola schválená novela zákona o dani z príjmov, ktorá zaviedla možnosť odpočtu firiem investujúcich do výskumu a vývoja vo výške 25 %. Finančná správa 8. januára 2015 informuje: "S účinnosťou od 1. januára 2015 zavádza novela zákona o dani z príjmov (ZDP) nový typ daňového zvýhodnenia pre daňovníkov, ktorí vykonávajú výskum a vývoj. Nové daňové zvýhodnenie, tzv. super odpočet, spočíva v odpočte výdavkov (nákladov) na výskum a vývoj od základu dane (ďalej len „odpočet“). Odpočet môže využiť daňovník, ktorý realizuje projekt výskumu a vývoja. V súvislosti s tým mu vznikajú výdavky (náklady), ktoré sú súčasťou výsledku hospodárenia a sú spôsobilé na opätovné odpočítanie od základu dane zníženého o odpočet daňovej straty vo výške 25 % ." Právnické alebo fyzické osoby, ktoré chcú super odpočet uplatniť musia splniť viaceré podmienky (musí ísť o výskum a vývoj, kladný základ dane po znížení o odpočet daňovej straty, musí ísť o daňové výdavky, nejde o podporu z verejných zdrojov) Ak daňovník predá výsledky vývoja a výskumu, stráca nárok na odpočet v príslušnom zdaňovacom období. Super odpočet vo výške 25 % nákladov firiem na výskum a vývoj bol zavedený v rámci novely zákona a dani z príjmov, ktorá bola schválená (§ 30c) 30. októbra 2014. Dátum zverejnenia analýzy: 16.04.2015 Naspäť Nahlásiť chybu

Finančná správa
Super odpočet
schválená


Váš poslanec a bývalý riaditeľ Sociálnej poisťovne, váš blízky priateľ pán Muňko je tiež, teda tiež pardon, bol v ŠtB.

V registračných protokoloch Štátnej bezpečnosti a vojenskej kontrarozviedky sa nachádza záznam o Dušanovi Muňkovi narodenom 24. septembra 1944, čo sedí s dátumom narodenia poslanca za stranu Smer-SD Dušana Muňka. Od roku 1979 bol vedený ako kandidát tajnej spolupráce a v roku 1982 bol po troch rokoch prípravy zaregistrovaný ako tajný agent ŠtB s krycím menom „Slávik”. V spise ŠtB z Ústavu pamäti národa sa uvádza , že Muňko podal „dobré informácie“ k viacerým osobám.

nachádza vedený uvádza


Lebo prvýkrát sme boli v opozícii (Smer, pozn.), keď sme volili pána Trnku (za generálneho prokurátora, pozn.) a myslím, že tam boli aj iné strany, ktoré chceli zaňho zahlasovať.

Dobroslav Trnka bol za generálneho prokurátora prvýkrát zvolený v roku 2003. V tajnej voľbe ho volilo 84 poslancov, podľa denníka SME zo strán KDH, SMK, ANO, KSS a Smer. Strana Smer - ktorej spoluzakladateľkou je Monika Beňová - bola v tom čase v opozícii . Jej tvrdenie preto hodnotíme ako pravdivé.

zvolený volilo opozícii


Takže tento budúcoročný rozpočet hovorí, že budeme zamestnávať o 10 377 zamestnancov viac a aj rozpočtu je na ne peniaze, tak ja si pozriem, že v roku 2021 bolo +110 zamestnancov. Čítam z rovnakého rozpočtu v roku 2022 -619, rok 24 hovorí, že bude -196, rok 25 minút 19, akurát v tomto roku to bude 10 377 navyše.

Vláda SR schválila Návrh rozpočtu verejnej správy (VS) na roky 2023-2025, v ktorom uvádza, že v roku 2023 dôjde k medziročnému nárastu počtu zamestnancov VS o 10 377 osôb ( .pdf , s. 72). Údaje za ostatné roky, ktoré Viskupič prezentuje, sú totožné s tými, ktoré sa nachádzajú v návrhu rozpočtu VS.

Tabuľka vývoja skutočného a predpokladaného počtu zamestnancov ukazuje, že v roku 2021 narástol počet zamestnancov vo VS o 110, resp. z 426 993 na 427 103 osôb. Pre rok 2024 návrh rozpočtu predpokladá medziročný pokles počtu zamestnancov vo VS o 196, z 439 387 na 439 191, pre rok 2025 pokles o ďalších 19 zamestnancov, na celkovo 439 172.

Výrok hodnotíme ako pravdivý.

schválila .pdf


Ja musím trošku opraviť pána kolegu, lebo aj v tom zákone novelizovanom zákone o štátnom jazyku, ktorý bol prijatý od 1. januára platí, tohto roku v SR nebolo pokuty od fyzických osôb, tam sa to týkalo predovšetkým subjektov právnických, ktoré by v podstate v tejto oblasti zlyhalo, čiže tam, nebolo to o pokutách

V zákone o štátnom jazyku SR účinného od 1.septembra 2009 podľa § 9a Pokuty píše: Ak ministerstvo kultúry zistí porušenie povinností v rozsahu podľa § 9 ods. 1 a orgány a právnické osoby podľa § 3 ods. 1, fyzické osoby podnikatelia alebo právnické osoby ani po písomnom upozornení neodstránia protiprávny stav v určenej lehote alebo nevykonajú v určenej lehote nápravu zistených nedostatkov, uloží ministerstvo kultúry orgánom a právnickým osobám podľa § 3 ods. 1, fyzickým osobám podnikateľom a právnickým osobám pokutu od 100 do 5 000 eur.

zákone o štátnom jazyku


Pred pár dňami rada pre mediálne súdy začal správne konanie proti Markíze. Neviem, či to už viete alebo neviete, kvôli tým dezolátom.

Rady pre mediálne služby síce začala správne konanie proti Markíze, avšak z iného dôvodu: kvôli reklamným blokom počas relácie Tvoja tvár znie povedome, nie kvôli použitiu slova „dezoláti” v Televíznych novinách. Výrok preto hodnotíme ako nepravdivý.

Rada pre mediálne služby je orgánom štátnej správy s celoštátnou pôsobnosťou, ktorý vykonáva dohľad nad

dodržiavaním právnych predpisov upravujúcich vysielanie,

retransmisiu, poskytovanie audiovizuálnych mediálnych služieb na požiadanie a poskytovanie platforiem na zdieľanie obsahu.

Môže viesť správne konania voči rôznym mediálnym subjektom, pokiaľ existuje podozrenie, že sú porušené predpisy vysielania. Na poslednom novembrovom zasadnutí vyplýva zo správy , že boli vznesené obvinenia voči viacerým televíziám či rádiám.

Správne konanie voči markíze však nie je vznesené kvôli kontroverznej reportáži z 20. septembra, ale „v súvislosti s tým, že dňa 4. 9. 2022 odvysielal pred, počas a po programe Tvoja tvár znie povedome reklamné bloky, v ktorých mohlo dôjsť k nezabezpečeniu súladu zvukovej zložky vysielania s technickými požiadavkami ustanovenými vo vyhláške (§ 20 ods. 5 písm. d) ZVR)”.

Rada pre mediálne služby
správy
kontroverznej reportáži


Práve vďaka našim hlasom a na náš návrh v lete 2010 neodišlo zo Slovenskej republiky 820 miliónov eur vtedy ešte ako bilaterálna pôžička pre Grécko.

Slovensko malo podľa zmluvy (.rtf) uvoľniť pre Grécko financie takmer vo výške 820 miliónov eur (817 850 223,95 eur), túto časť výroku teda možno hodnotiť ako pravdivú.

zmluvy
SaS
SNS
Most-Híd
SDKÚ-DS
Iveta Radičová
Ivan Mikloš
hlasovaní


...kde sa nám prepadáva cesta ako pri Kokave (...) neopravuje sa to, lebo je to nákladné...

Zlý stav cesty medzi obcami Kokava nad Rimavicou a Sihla, resp. Lom nad Rimavicou je dlhoročný problém regiónu. Nepodarilo sa nám však zistiť, či sú dôvodom absencie kompletnej rekonštrukcie tejto cesty predpokladané vysoké náklady. Z tohto dôvodu hodnotíme výrok Jána Luntera ako neoveriteľný.

správy .pdf


Ekonomika hovorí, že vy máte dlhy. Od sedemdesiatych rokov žiadna vláda nefunguje tak, aby žila, my nie sme ropná krajina, my nemáme hedžové fondy, ani suverénne fondy na to, aby sme si tu ukladali nejaké peniaze z prebytkov v minulých rokov. My jednoducho hospodárime posledných 30 rokov s deficitmi a požičiavame si a hospodárskym rastom to vyrovnávame.

(Nielen) Slovensko hospodári od svojho vzniku na dlh. Najbližšie k nezadlženému štátu ma Makao. Tvrdenie Petra Žigu hodnotíme ako pravdivé. Slovensko hospodári od svojho vzniku na dlh. K 31. decembru 2019 bol na úrovni 48 % HDP. Najnižší bol v roku 1995 - 21,6 % HDP. Podľa štatistík Statista.com boli v roku 2019 na svete 2 krajiny s odhadovaným nulovým dlhom k HDP: Makao a Hong-Kong. Štatistiky CIA z 2017 ukazujú, že Hong-Kong mal odhadované zadlženie 0,1 % DPH, Makao malo 0 %. Obe územia sú však špecifické - finančne i materiálne podporované Čínou. Hoci sa na Slovensku ropa nachádza , nie je jej dostatočné množstvo na reálne úvahy o ťažbe. Krajina nemá suverénne hedžové fondy.

Statista.com

CIA

nachádza


Toto my potvrdili aj jednotlivci už ten deň, ktorý sa to týkalo a ja chcem ubezpečiť, že toto je postoj hnutia ako celku a zároveň poslaneckého klubu.

Či hlasujúci poslanci tiež potvrdili Jánovi Figeľovi, že sa to nesmie opakovať (a teda už nebudú hlasovať proti vládnym návrhom), sa nám nepodarilo overiť.


Systém, ktorý bol v našom vlastníctve, a ktorý sme my ovládali, naši vojaci ho ovládali (...) a dostali sme ako náhradu za to systémy Patriot, sú to batérie, ktoré však ovládajú nemeckí a holandskí vojaci.

Pravdivým je tvrdenie, že Slovensko nove systémy nevlastni, a systémy Patriot boli dočasne poskytnuté Slovensku, teda pozičané. Ministerstvo obrany však tvrdí , že zostanú pokiaľ to bude potrebné. Jaroslav Naď hovorí, že najneskôr o dva roky by S-300 na Slovensku skončil. Zároveň upozornil , že S-300 nebol pripojený na systémy NATO a adekvátne funkčný, a teda poskytoval SR prakticky nulovú ochranu vzdušného priestoru.

Systémy Patriot, ktoré prichádzajú na Slovensko, budú naozaj obsluhované cudzími vojakmi s tých strán, s ktorých batérie systému PVO prišli na územie SR. Toto potvrdili USA , Nemecko , Holandsko aj samotné Slovensko .

poskytnuté tvrdí upozornil USA Nemecko Holandsko Slovensko


....už majú 20% preferencie (SMER-SD, pozn.)...

Preferencie strany Smer-SD dlhodobo klesajú, výrazný prepad nastal po vražde Jána Kuciaka a Martiny Kušnírovej. Posledné prieskumy, ktoré boli robené po tejto vražde, ukazujú, že Smer-SD sa drží v okolí 20%-21%. Tento výrok hodnotíme ako pravdivý. Posledný prieskum volebných preferencií priniesla agentúra AKO 23. mája 2018. Podľa tohto prieskumu by Smer-SD získal 21,5 %. Ďalší prieskum zverejnila agentúra Focus 2. mája 2018. Podľa tohto prieskumu by Smer-SD v tom čase volilo 20,5% ľudí. Agentúra AKO zverejnila volebný prieskum taktiež aj 27. apríla 2018. Na základe neho mal Smer 21,4%. Napriek výraznému poklesu v preferenciách strany je Smer stále najsilnejšia strana na Slovensku, aj keď by aktuálna vládna koalícia nezískala dostatok mandátov na zloženie vlády. Dátum zverejnenia analýzy: 28.05.2018 Naspäť Nahlásiť chybu

AKO Focus AKO


Od roku 2006, ako sme prišli, tak sme minimálnu mzdu zvyšovali každý rok.

Je pravdou, že minimálna mzda sa zvyšovala každoročne už od roku 1998. Od nástupu vlády R. Fica sa v každom roku jeho vlád zvyšovala minimálna mzda. Od roku 2006 do 2007 zákonmi a od roku 2008 až po súčasnosť nariadeniami vlády. Minimálnu mzdu zvyšovala aj vláda I. Radičovej v rokoch 2010 a 2011 . Následne aj v rokoch 2012-2014 2. vláda R. Fica zvyšovala minimálnu mzdu ( Nariadenie vlády č. 326/2012, Nariadenie vlády z roku 2013, Nariadenie vlády z októbra 2014). Výrok hodnotíme ako pravdivý.

Nariadenie

Nariadenie

Nariadenie

https://demagog.sk/vyrok/Nariadenie vlády č. 326/2012


Plus k tomu pridávam 50 km R1, pretože celá R1 medzi Nitrou a Zvolenom bola pripravená, zafinancovaná, rozostavaná, jednoducho to bol náš totálne od začiatku až do konca tento celý projekt.

R. Fico si prípravu R1 nesprávne privlastnil. Na stránke PR1BINA.sk sa o vzniku projektu píše: " Samotná príprava projektu začala už v roku 1993 a následne prechádzala schvaľovacími procesmi. Uznesením vlády SR č.415 zo dňa 9.6.1998 bol cestný ťah „Trnava - Nitra - Žiar nad Hronom - Zvolen - Banská Bystrica doplnený do diaľničnej siete na území Slovenskej republiky ako ťah D65. O pár rokov neskôr, presnejšie 21.02.2001, schválila Vláda SR svojím uznesením č.162 „Nový projekt výstavby diaľnic a rýchlostných ciest", pričom cesta I/65 v danom úseku tu už figurovala ako rýchlostná cesta R1, patriaca do siete rýchlostných ciest na Slovensku." Zásluhou vlády R. Fica bolo, že 50 km úsek R1 sa postavil v urýchlenom konaní. Ako sa ďalej píše: " Uznesením č. 704 z 15. augusta 2007 Vláda SR stanovila urýchlenú výstavbu vybranej nadradenej cestnej dopravnej infraštruktúry, kam patrí i projekt R1. O financovaní projektu R1 formou verejno - súkromného partnerstva rozhodla Vláda SR svojím uznesením č.753 z 5. septembra 2007."


Skartoval (Čentéš, pozn.) výpoveď konkrétneho poslanca ku korupcii, potom vymazal počítač, potom ešte obvinili kolegyne, že to urobili kolegyne, pritom to urobil on sám.

Podobný výrok sme už niekoľkokrát overovali ( O 5 minút 12, 19. februára 2012; O 5 minút 12, 20. januára 2013; O5M12 , 16. júna 2013; V politike 23. júna 2013). Je pravdou, že J. Čentéš najskôr tvrdil, že výpoveď mali omylom skartovať sekretárky, neskôr priznal, že výpoveď bola zmazaná na jeho príkaz. Priebeh spomínanej udalosti bol nasledovný: 29. júla 2011 Jozef Čentéš vypočúval poslanca Matoviča kvôli údajnej korupcií v parlamente, a to pri jednej z volieb generálneho prokurátora. Po výpovedi však došlo k jej skartovaniu, pričom nebolo jasné, kto bol za túto chybu zodpovedný. Hospodárske noviny uvádzajú stanovisko novozvoleného generálneho prokurátora Jozefa Čentéša: Čentéš v piatok 29. júla pre televíziu TA3 povedal, že ku skartovaniu výpovede došlo omylom pri odovzdávaní spisu. "Výsluch sa musel zopakovať... Dal som moje poznámky na skartovanie a dievčatá, keď to skartovali, tak omylom skartovali aj tú časť výsluchu," povedal Čentéš. Zároveň vylúčil, že by išlo o úmysel. Opakovaný výsluch podľa jeho slov prebehol rovnako, čo potvrdil aj Matovič. Zo spomínaných vyjadrení podľa GP SR vyplýva, že administratívne pracovníčky, ktoré realizovali výpoveď, mali z nedbanlivosti, respektíve omylom výpoveď skartovať a vymazať z počítačovej databázy. Ako informovala Tökölyová, tie po aprobácii prvej výpovede žiadnym spôsobom so spisom nemanipulovali. Poukázala tiež na to, že na GP SR sa všetky výsluchy ukladajú do príslušnej databázy. "V uvedenom prípade vypočúvajúci prikázal administratívnej pracovníčke, aby tieto údaje do žiadneho súboru neuložila, aby tento text vymazala a aby nebol uložený ani na USB kľúč,"uzavrela. Denník SME 1. augusta uvádza: " Čentéš potvrdil, že výpoveď nechal zmazať, lebo to bol kolegov počítač. „Rozhodujúce je to, že je založená v spise.“ Zopakoval, že písomnú výpoveď dal skartovať omylom s poznámkami, ktoré nepotreboval. Dátum zverejnenia analýzy: 01.07.2013 Naspäť Nahlásiť chybu

O 5 minút 12,
O 5 minút 12,
O5M12
V politike
Hospodárske noviny
SME


A vedenie Generálnej prokuratúry nerobí nič. Chráni pána poslanca Štefanova.

"Podnet od vyšetrovateľa na zbavenie imunity Igora Štefanova (SNS) už má prokurátor Úradu špeciálnej prokuratúry na stole. Potvrdil to hovorca Generálnej prokuratúry V. Ferko. Podnet bol doručený spolu s uznesením o vznesení obvinenia v kauze tzv. nástenkového tendra. Podľa hovorcu prokurátor rozhodne o ďalšom postupe po oboznámení sa so spisovým materiálom. Na rozhodnutie nemá stanovenú lehotu". Informovala o tom TASR v správe zo 14. marca 2011. Podľa tohto zdroja sa v súvislosti so Štefanovom niečo deje, čiže ak Lipšic hovorí, že prokuratúra nerobí nič, tak to pravda nie je. Aj keď by bolo isto vhodné konať rýchlejšie. Úrad špeciálnej prokuratúry je osobitnou súčasťou Generálnej prokuratúry.

TASR
Úrad špeciálnej prokuratúry
zákona o prokuratúre
Znenie § 55b ods.1
Úrad špeciálnej prokuratúry


My ročne dovezieme potraviny za jednu miliardu eur, ročne. Za 350 miliónov dovezieme iba mlieko a vajcia. Ľudia nemajú čo robiť, polia sú neobrobené a dovážame potraviny. Potravinová sebestačnosť Slovenska je nula. Energetická sebestačnosť je pod 50%.

Potravinová sebestačnosť Slovenska podľa Ministerstva pôdohospodárstva a rozvoja vidieka SR ku koncu roka 2015 dosiahla 51 %. Nie je preto pravdou, že potravinová sebastačnosť je nula. Podľa Ministerstva zahraničných vecí, bol v roku 2014 dovoz vajec, mlieka a medu (evidované ako jedno položka) na úrovni 341 miliónov eur. Pre úplnosť je však potrebné dodať, že v tomto istom roku vol vývoz zo Slovenska vajec, mlieka a medu na úrovni 311 miliónov eur. Je pravdou, že dovezieme potraviny za jednu miliardu eur ročne. Rozdiel medzi dovozom a vývozom vo výške je však miminálny. Kotleba v druhej časti výroku hovorí o energetickej sebestačnosti. Ak hovoril o sebestačnosti vo výrobbe elektrickej energie, nehovoril pravdu. Slovensko je v tomto smere takmer úplne sebestačné. Opačný prípad je v prípade zemného plynu. Až 98 % tejto komodity musíme doviesť. Výrok ako celok hodnotíme ako nepravdu. Aktuality ďalej uvádzajú, že "v priemere majú štáty EÚ potravinovú sebestačnosť na úrovni približne dvoch tretín. Na Slovensko tak stále musíme vo veľkom dovážať niektoré agropotravinárske výrobky, pričom najviac importované sú už spracované produkty, teda s vyššou pridanou hodnotou a na druhej strane najviac exportované sú základné poľnohospodárske komodity. " V roku 2014 dol import potravín na Slovensko za jednu miliardu eur ročne. Údaje za rok 2014 uvádzajú rozdiel medzi dovozom a vývozom vo výške 1 038 000 eur ( .pdf , s. 32). V Správe o bezpečnosti Slovenskej republiky za rok 2014 sa uvádza, že v spotrebe plynu je Slovensko na 98 % závislé na dovoze suroviny. "Domáca spotreba zemného plynu v ostatných rokoch stagnuje. Domáca ťažba zemného plynu predstavuje málo významný objem, v roku 2013 cca 91 mil. m3, závislosť SR od dovozu je stále na úrovni okolo 98 %." Na druhej strane v prípade elektrickej energie je Slovensko úplne sebestačné. Správa uvádza: " V roku 2014 spotreba elektriny v SR stagnovala s mierne importnou bilanciou medzi spotrebou a výrobou elektriny. Možno konštatovať, že SR bola v roku 2014 vo výrobe elektriny sebestačná." Dátum zverejnenia analýzy: 25.04.2016 Naspäť Nahlásiť chybu

dosiahla Aktuality .pdf Správe


My sme pripravovali na aktívnu politiku zamestnanosti s Európskou úniou, ktorú zavŕšila súčasná vláda, pretože rozhodnutia boli prijímané na summite ešte pred výmenou vlády, ale realizované už po nástupe po našich voľbách. Po nástupe novej vlády. Áno. Mladí absolventi podporovaní z eurofondov.

Podobný výrok sme už overovali v rámci relácie V politike (12.november 2012). J. Fígeľ správne uvádza, že projekt riešenia nezamestnanosti mladých bol odpoveďou na iniciatívu predsedu EK, pričom na tieto projekty sa použijú realokované európske zdroje. Obdobné projekty prebehnú aj v ostatných krajinách EÚ, ktoré majú najvyššiu nezamestnanosť mladých. Premiérka Iveta Radičová dostala 31. januára 2012 list od predsedu Európskej komisie, v ktorom ju vyzýva, aby Slovensko pripravilo plán na zníženie nezamestnanosti ľudí. José Manuel Barroso na Európskej rade koncom januára 2012 vydal iniciatívu, ktorá poskytla možnosť realokovať štrukturálne fondy na podporu zamestnanosti mladých. Okrem iného navrhol i vytvorenie tzv. akčného tímu. Ako sa uvádza vo vládnom dokumente o činnosti akčného tímu na riešenie nezamestnanosti mladých ľudí, tento tím vytvorený 31. januára 2012, mal za cieľ určiť prvky plánu pre zníženie nezamestnanosti mladých ľudí. Predsedníčka vlády 6. februára vymenovala kontaktnú osobu tohto tímu PaedDr. Danielu Pivovarovú. Akčný tím začal otázku nezamestnanosti mladých riešiť od svojho prvého zasadnutia 13. februára 2012, teda ešte počas vlády Ivety Radičovej. Realokácia zdrojov sa udiala na základe Uznesenia vlády č. 191/2012 zo 16. mája 2012. Projekty na podporu zamestnanosti mladých ľudí v súčasnosti realizuje ministerstvo práce za vlády R. Fica.

politike list dokumente Uznesenia


Smer vo voľbách, na rozdiel od prieskumov, nezískal opakovane ani 30 %. V regionálnych, komunálnych, európskych, kde mal aj lídra a komisára a takisto v prezidentských, keď hovoríme o predsedovi v tom prvom kole.

SMER-SD nezískal viac ako 30 % hlasov voličov vo voľbách do VÚC, komunálnych voľbách, voľbách do Europarlamentu, a tiež v prvom kole prezidentských volieb. Nakoľko Ján Figeľ konkretizoval výsledok iba prvého kola prezidentských volieb (v druhom získal Smer-SD 40,06% hlasov), výrok hodnotíme ako pravdivý. Informácie získané z portálu Štatistického úradu Slovenskej republiky ukazujú, že SMER-sociálna demokracia dosiahol vo voľbách do orgánov samospráv a obcí roku 2014 29,11 % pri počte 847 zvolených primátorov. Vo voľbách do orgánov samosprávnych krajov 2013 získal SMER celkovo 118 poslaneckých kresiel v ôsmich krajoch, čo predstavovalo 28,92 % celkového počtu poslaneckých kresiel. V prvom kole prezidentských volieb 2014 získal predseda SMERu-SD Robert Fico 28% (531 919) hlasov a v druhom kole 40,06 % (893 841) hlasov. Podľa predvolebných prieskumov agentúry Focus mal Robert Fico dosiahnuť 36 % hlasov. Voľby do Európskeho parlamentu priniesli SMER-u 24,09 % hlasov, celkovo obsadil štyroch z trinástich europoslancov do radov Skupiny európskych socialistov. Prieskum agentúry MVK odhadoval SMER-u 38,8 %.

voľbách do orgánov samospráv a obcí
orgánov samosprávnych krajov 2013
prezidentských volieb 2014
predvolebných prieskumov
Voľby do Európskeho parlamentu
Prieskum


Zhruba odhaduje (Európska komisia, daňové úniky na DPH) sa to niekde v úrovni 2 až 2,5 miliardy eur.

Podľa analýzy Európskej Komisie (s. 80) o únikoch na DPH, bola v roku 2011 (rok 2012 analýza nepokrýva) strata na výbere dane z DPH (VAT gap) na úrovni 2,773 mld. eur. J. Kollár sa netrafil do intervalu 2 až 2,5 mld. eur, výrok preto hodnotíme ako nepravdivý.

analýzy IFP


...my si zakazujeme alebo potláčame tieto stimuly v časti našej krajiny, kde tá nezamestnanosť je naozaj už nízka.

Vo februári 2018 bol schválený zákon o regionálnej investičnej pomoci a o zmene a doplnení niektorých zákonov. Podľa novely zákona už nebude podmienkou na udelenie investičnej pomoci tvorba pracovných miest: „ K zásadným zmenám patrí vypustenie požiadavky tvorby pracovných miest v priemyselnej výrobe. V oblasti technologických centier a centier podnikových služieb nahradila podmienku zamestnania podielu vysokoškolsky vzdelaných ľudí podmienka vyplácania vyšších ako priemerných miezd v danom okrese ." Podľa vyjadrenie Tlačového odboru Ministerstva financií posudzuje udeľovanie investičnej pomoci Ministerstvo financií na základe interného analytického hodnotenia, pričom jedno z kľúčových kritérií je aj miera nezamestnanosti v danom okrese, kam smeruje investícia. Okres s vyššou nezamestnanosťou má viac bodov a teda daná žiadosť o investičnú pomoc má väčšiu šancu na úspech, no miera nezamestnanosti nie je jediným kritériom. Výrok hodnotíme ako pravdivý. Novelizáciou zákona sa podľa ministra Žigu nastavuje taktiež aj nová štruktúra poskytovania investičných stimulov. Mala by sa nastaviť smerom od západu na východ a od priamych k nepriamym investičným stimulom. To by v praxi znamenalo - čím je investícia viac na východ, tým bude môcť byť viac podporená vládou. Zároveň nebude pomoc poskytovaná v priamej peňažnej forme, ale vo forme daňových úľav. § 5 písm. f) stanovuje , že: " okres hlavného miesta realizácie investičného zámeru je rozhodujúci pre určenie maximálnej intenzity investičnej pomoci pre investičný zámer. " V § 29 sú uvedené zmocňovacie ustanovenia pre vládu SR podľa ktorých vláda stanoví " maximálnu intenzitu investičnej pomoci a maximálnu výšku investičnej pomoci podľa formy investičnej pomoci a miery nezamestnanosti v okresoch podľa jednotlivých regiónov Slovenskej republiky ." Pri posudzovaní žiadosti o investičnú pomoc ministerstvo hospodárstva žiadosť zamietne, ak nemá významný regionálny prínos (§ 15 ods. 5) K výroku nám poskytol vyjadrenie Tlačový odbor Ministerstva financií v nasledovnom znení: " Návrhy na investičnú pomoc prechádzajú na MF SR interným analytickým hodnotením. Jedno z kľúčových hodnotených kritérií je miera nezamestnanosti v okrese kam smeruje investícia. Okresy s vyššou mierou nezamestnanosti majú vyššie skóre hodnotenia, a teda aj vyššiu šancu na získanie stimulov. Miera nezamestnanosti nie je jediným kritériom, ovplyvňuje však umiestnenie stimulov. " Dátum zverejnenia analýzy: 12.02.2018 Naspäť Nahlásiť chybu

zákon novely nastavuje stanovuje


...ak sme v nemocniciach, v ktorých nie je kolektívne zmluva, tak vidíme čisto odmeňovanie podľa Zákonníka práce. Zákonník práce, minimálna výška mzdy, krát koeficient podľa náročnosti, príloha číslo jedna.

Podľa paragrafu 120 (str. 49) zákonníka práce, zamestnávateľ, u ktorého nie je odmeňovanie zamestnancov dohodnuté v kolektívnej zmluve, je povinný zamestnancovi poskytnúť mzdu najmenej v sume minimálneho mzdového nároku určeného pre stupeň náročnosti práce (ďalej len „stupeň") príslušného pracovného miesta. Sadzby minimálnych mzdových nárokov pre stupne náročnosti pracovných miest vypočítané z minimálnej mzdy prostredníctvom koeficientov minimálnej mzdy. ( príloha č. 1 ) Výrok hodnotíme ako pravdivý. Kolektívna zmluva je výsledkom kolektívneho vyjednávania. Upravuje vzťahy medzi zamestnávateľom a zamestnancami alebo zamestnávateľom a odborovou organizáciou. Kolektívna zmluva v praxi predstavuje kompromis medzi záujmami a strategickými zámermi zamestnávateľa a zamestnancov . Sociálne výhody, pracovné podmienky a podmienky zamestnávania vyjednané v kolektívnej zmluve platia pre všetkých zamestnancov zamestnávateľa, nielen pre členov odborov.

paragrafu 120
príloha č. 1
Kolektívna zmluva
uzavretú


Štatistický úrad SR uvádza štatistiku priemernej mesačnej nominálnej mzdy zamestnanca hospodárstva SR v prvých dvoch kvartáloch 2013 a prvého polroka 2013. V prvom polroku 2013 bola priemerná mzda 804 eur. V druhom štvrťroku 2013 bola priemerná mzda 818 eur. Výrok označujeme ako pravdivý.

uvádza


Priemerný plat v Českej republike u pedagogického zamestnanca je vyšší v porovnaní s našim pedagogickým zamestnancom o 200 €. Opakujem 200 €.

Podľa dokumentu (pdf., s.2) českého Ministerstva školstva bol priemerný plat pedagogických zamestnancov v regionálnom školstve ČR 24 395 Kč, čo je pri súčasnom kurze (k 10. máju 2013) českej kuruny približne 950Eur. Priemerná mzda pedagogických pracovníkov vrátane vedúcich zamestnancov bola 26 654 Kč, čo je približne 1037 euro. "Průměrná měsíční mzda/plat učitelů (včetně vedoucích zaměstnanců) v regionálním škoství byla 26 654 Kč, průměrný měsíční plat pedagogických pracovníků bez vedoucích zaměstnanců (placených jen ze státního rozpočtu včetně ESF) v regionálním školství byl 24 395 Kč." Podľa tabuľky UIPS je priemerný plat v regionálnom školstve SR za rok 2012 797,82 euro.

dokumentu kurze tabuľky Údaje


Ešte dnes neexistuje konečná podoba tej zmluvy. Na trvalý euroval. O tom hovoríme. Nie o dočasnom.

Konečná podoba zmluvy o trvalom eurovale (European Stability Mechanism - ESM) bola podpísaná 2.2.2012 . V čase kedy Richard Sulík povedal daný výrok bola podpísaná zmluva z 11.7.2011 , ktorá však nebola konečná. Výrok preto hodnotáme ako pravdivý. (výrok bol opravený 8.2.2013 z nepravdivého na pravdivý). Dátum zverejnenia analýzy: 21.11.2011 Naspäť Nahlásiť chybu


Francúzsko je najvyšším príjímateľom dotácii na poľnohospodárstvo.

Príloha (.pdf) jednej zo správ Rady Európskej únie z roku 2011 (uvádzajúca priame platby zo Spoločnej poľnohospodárskej politiky 2017) ponúka (v druhom stĺpci) prehľad priamych platieb celkovo. Najvyššiu sumu čerpá Francúzsko, to má však aj najviac poľnohospodárskej pôdy, čo po prepočte priamych platieb na hektár už nerobí najvyššiu sumu. Je však pravdou, že najvyššiu dotáciu v eurách má Francúzsko, okolo 18% v celkovej dotácie pre 27 krajín EÚ. BBC analyzovala v júli 2013 poľnohospodársku politiku (CAP) a taktiež uviedla, že Francúzsko čerpá z celkového balíka na poľnohospodársku politiku EÚ najväčší balík. "Overall, farmers in the 15 older EU member states benefit much more from the CAP than the newer members. Nationally France benefits most, with about 17% of CAP payments, followed by Spain (13%), then Germany (12%), Italy (10.6%) and the UK (7%)." V roku 2010 Francúzsko ešte čerpalo z CAP celkovo až 20%. Dátum zverejnenia analýzy: 18.05.2014 Naspäť Nahlásiť chybu

Príloha BBC 2010


...prílev migrantov, ktorý prišiel do Európy v minulom roku alebo za obdobie jedného roka v počte jeden milión.

UNHCR na svojich stránkach uvádza , že v roku 2015 utieklo do Európy takmer milión utečencov a migrantov. Výrok hodnotíme ako pravdivý.

uvádza UNHCR Eurostat BBC informácia


(Moderátorka: Stojíte aj za ministrom hospodárstva pánom Miškovom, ktorý mal úlohu spolu s pánom Chrenom riešiť kauzu NADSME, riešiť kauzu tejto agentúry, dokonca na tom brífingu ste povedali, dali ste im isté ultimátum, že do sedem dní musia odvolať generálneho riaditeľa)  Uznesením vlády bolo zadané pánovi ministrovi odvolanie tých nominantov, ktorých menovala vláda a ministerstvo hospodárstva, zároveň aj všetkých sekčných šéfov a podobne v lehotách ako to umožňuje zákonník práce, samozrejme, lebo tam máte nejaké väzby na takto znie aj uznesenie vlády.

Spomínané uznesenia ukladajúce odvolanie všetkých zástupcov MH SR z NADSME je tu .

tu


Presne podľa zákona (financovanie prezidentskej kampane, pozn.). 132 700 eur.

Podľa platného zákona o voľbe prezidenta SR, je maximálna úroveň výdavkov na kampaň na úrovni 132 775 eur. Výrok hodnotíme ako pravdivý. Pravidlá financovania prezidentskej kampane sú definované v zákone č. 46/1999 Z.z. (rtf.) o spôsobe voľby prezidenta Slovenskej republiky. "§ 16 Prípustná výška výdavkov kandidátov na propagáciu Kandidát na funkciu prezidenta môže na svoju propagáciu počas kampane pred voľbou vynaložiť najviac celkovo 132 775 eur vrátane dane z pridanej hodnoty . Do tejto sumy sa započítavajú čiastky, ktoré kandidát na funkciu prezidenta uhradil alebo má uhradiť, vrátane čiastok, ktoré uhradili alebo sa zaviazali za kandidáta na funkciu prezidenta uhradiť tretie osoby. Ak sa reklama, inzerát alebo relácia zverejnili alebo odvysielali bezplatne alebo za zníženú cenu inde ako v Slovenskom rozhlase alebo v Slovenskej televízii, započítava sa do uvedenej sumy ich obvyklá cena." Nový volebný zákon, ktorý predložil R. Kaliňák v roku 2013 nebol schválený . Návrh zákona určoval maximálny limit výdavkov na 500 tisíc eur. Dátum zverejnenia analýzy: 20.01.2014 Naspäť Nahlásiť chybu

46/1999 Z.z.
schválený


(Bugár uviedol: V Častej Papierničke sme sa dohodli, že ešte máme dva, tri týždne, dokonca štyri, budeme hľadať riešenie a keď nebude kompromisné riešenie, no tak samozrejme potom sa povie, že bohužiaľ nie je. Pred týždňom čo sme videli? Cez médiá ste nám odkázali, že celý poslanecký klub nie. ) Sulík: Neviem, kto ako prvý začal vydierať nás, že treba to spojiť s hlasovaním o dôvere vlády, lebo to považujeme za čisté vydieranie po prvé.

Sulík teda tvrdí, že najprv porušili dohodu jeho koaliční partneri, až potom on. Pozrime sa na časovú súslednosť detailne: Vzťahy vo vnútri koalície boli napäté, kvôli eurovalu, už pred rokovaním v Častej-Papierničke, ktorá sa konala pondelok 12. septembra 2011. R. Sulík a jeho strana SaS predstavila 8. septembra brožúru, v ktorej odôvodňuje prečo je podľa nich euroval škodlivé riešenie. Následne na to prišiel s úvahami o spojení hlasovania o eurovale s hlasovaním o dôvere vláde B. Bugár (9. septembra). V ten istý deň sa v podobnom duchu vyjadrili aj poslanci za KDH. (denník sme ) Následne prebehlo vyššie zmienené rokovanie v Častej-Papierničke. Tu sa koaličné strany dohodli v podstate na tom, že budú hľadať spoločné riešenie. Ako prvý prišiel s vyhlásením o spojení hlasovania o eurovale s hlasovaním o dôvere vláde, po rokovaniach v Častej-Papierničke, podpredseda vlády a zároveň minister financií I. Mikloš. Ako uvádza SITA , Mikloš totiž uviedol, že je " presvedčený, že by sa hlasovanie malo spojiť s hlasovaním o dôvere vláde " pretože postoj koaličnej SaS je svojím spôsobom vyjadrovaním nedôvery premiérke, ktorá na rokovaní lídrov eurozóny opatrenia na rozšírenie kompetencií eurovalu podporila. Povedal to v pondelok (19. septembra) na konferencií o budúcnosti Eurozóny v Bratislave. Následne na to 20. septembra vyhlásil R. Sulík na tlačovej besede za prítomnosti 18 poslancov SaS, že žiadny z poslancov SaS nepodporí v parlamente navýšenie eurovalu.

sme
SITA
tlačovej besede


Opakujem, OECD a toto nechcú pochopiť aj niektorí odborári, OECD jasne povedalo, že treba navýšiť 50% zdrojov do školstva, ale 40% hľadať z vnútorných rezerv školstva, lebo je zbytočne neefektívne a tieto zdroje sa dajú nájsť aj v tejto oblasti.

Minister Čaplovič sa odvoláva na ekonomickú štúdiu OECD z decembra 2012 ( .pdf , strana 19). Podľa tejto štúdie by na zvýšenie platov učiteľov na úroveň 75% priemerného platu v terciálnom sektore bolo potrebné navýšenie finančných prostriedkov o 50%, čo predstavuje 0,5% HDP. Podľa odhadov OECD by sa tiež 0,4% HDP, teda 40% finančných prostriedkov, dalo ušetriť v rámci samotného rezortu školstva pri odstránení jeho nedostatkov a neefektívnosti. Výrok ministra Čaploviča teda hodnotíme ako pravdivý.

.pdf


Veď škandinávske krajiny. Zoberte si Fínsko, zoberte si Švédsko, zoberte si Nórsku, zoberte si Estónsko, dokonca v Spojených štátoch v New Yorku najskôr dali peniaze na obedy chudobným deťom.

Robert Fico sa výrokom snažil porovnať návrh strany SMER-SD, ktorý by zabezpečoval obedy zadarmo pre deti na základných školách a deti v poslednom ročníku materských škôl, s ostatnými svetovými krajinami. Je pravdou, že po vzore Fínska, ktoré zaviedlo obedy zadarmo ako vôbec prvá krajina, ho nasledovalo Švédsko a neskôr Estónsko. V Nórsku síce neexistuje celoplošná úprava, ktorá by zabezpečovala obedy zadarmo pre žiakov, no takéto opatrenie je na regionánlej úrovni. Výrok hodnotíme ako pravdivý.

.pdf
Švédsko
Estónsko
.pdf
Štát New York
New York Times
navrhla


Robert Fico sa prezentuje koľko chce, koľko vládze a aj vďaka niektorým médiám. Nakoniec pred pár týždňami v rozhlase bol sólovo ako premiér.

Sobotné dialógy , v ktorých bol predseda vlády a v tom čase už aj prezidentský kandidát R. Fico sám boli 11. januára 2014. Bol jedným hosťom a témou bolo hodnotenie minulého roka a výzvy do budúceho. R. Fico ohlásil kandidatúru 18. decembra 2013. Na druhej strane je potrebné dodať, že predseda vlády je pravidelným hosťom v Sobotných dialógov bez oponenta každú poslednú sobotu v mesiaci.

Sobotné dialógy
ohlásil


No a tak isto je faktom, že všetky opozičné strany v tomto období prešli štiepením, rozpadom...

Štiepenie neprišlo v tomto období ani v KDH, ani v SMK.


...v roku 2009 (plynová kríza, pozn.), kedy nám Ukrajina vôbec nepomohla, ale vôbec, práve naopak, nás podrazila

Pravdou je, že Ukrajina napriek vedomosti o nedostatku plynu na Slovensku, ako aj v iných krajinách EU, nevyhovela žiadosti slovenskej strany o výmennú operáciu, ktorá by zabezpečila dodávky plynu pre Slovensko.

Podľa analýzy (pdf,s. 5) A. Dulebu zo Slovenskej asociácie pre zahraničnú politiku:

" Úplné zastavenie dodávok zemného plynu z Ruska do SR cez územie Ukrajiny 7. januára 2009 bolo dôvodom mimoriadnej pracovnej cesty premiéra SR Roberta Fica do Kyjeva a Moskvy, ktorá sa uskutočnila 14. januára 2009. Slovenská strana požiadala Ukrajinu, aby súhlasila so swapovou operáciou medzi Ruskom, Slovenskom a Ukrajinou pri dodávke 20 miliónov kubíkov zemného plynu, ktorá by umožnila riešiť akútny problém nedostatku plynu v SR. Podľa tejto výmennej operácie by Rusko dodalo plyn do východnej Ukrajiny a Ukrajina by zo zásobníkov v západnej Ukrajine dodala rovnaké množstvo plynu na Slovensko. Ruská strana súhlasila s takouto výmennou operáciou, ukrajinská strana nie. Predsedníčka vlády Ukrajiny Júlia Tymošenková uviedla, že Ukrajina nie je schopná dopraviť na Slovensko plyn pochádzajúci z vlastnej ťažby alebo zo zásobníkov na západnej Ukrajine, pretože prepravná sústava zemného plynu na území Ukrajiny bola po zastavení dodávok z Ruska presmerovaná zo západu na východ a navyše Ukrajina sama trpí nedostatkom plynu. Predseda vlády SR priamo na rokovaniach s ukrajinskou premiérkou obvinil Ukrajinu zo zodpovednosti za prerušenie dodávok zemného plynu z Ruska do Európy . V diskusnej televíznej relácii „O päť minút dvanásť“ odvysielanej na STV 1 18. januára 2009 slovenský premiér uviedol, že odmietnutie swapovej operácie zo strany Ukrajiny môže byť príčinou na vyvodenie politických dôsledkov vo vzájomných vzťahoch zo strany SR "

Môžeme teda konštatovať, že počas plynovej krízy Ukrajina neprispela ku riešenia vzniknutej situácie na Slovensku.

analýzy


Sme odovzdali komplet celú ochranu nášho vzdušného priestoru na Ukrajinu a zostali sme absolútne, ako ja to hovorím, holí, bosí, odkázaní na pomoc našich susedov.

Po darovaní systému protivzdušnej obrany S-300 Ukrajine v roku 2022 Slovensku ostala časť systému protivzdušnej obrany Kub aj systémy Igla . Hoci Slovensko zostalo bez vlastného protivzdušného systému dlhého dosahu, od roku 2023 jedná s Izraelom o nákupe nového. Medzičasom ochranu vzdušného priestoru zabezpečovala kombinácia spojeneckej pomoci a systémov s krátkym a stredným dosahom, nedá sa preto tvrdiť, že by slovenský vzdušný priestor bol bez ochrany a odkázaný výhradne na pomoc susedov. Podľa vyjadrenia Ministerstva obrany SR by Slovensko bez nákupu nového vybavenie ostalo bez vlastnej ochrany od roku 2027. Výrok preto hodnotíme ako zavádzajúci.

Systém protivzdušnej obrany by podľa definície NATO mal mať schopnosť zmariť akúkoľvek formu „leteckej hrozby alebo hrozby riadenými strelami” (. pdf , s. 7). Komplexná protivzdušná obrana by mala byť viacvrstvová, teda mala by zahŕňať systémy krátkeho, stredného aj dlhého dosahu.

Slovensko darovalo Ukrajine v roku 2022 svoj systém protivzdušnej obrany typu S-300. Systém S-300 je protivzdušný systém dlhého dosahu, ktorý potenciálne dokázal odvrátiť hrozbu útoku nepriateľského lietadla. Na Slovensku chránil primárne jadrové elektrárne a veľké mestá. Slovensko Ukrajine tiež darovalo 13 stíhačiek typu Mig-29 a časť systému protivzdušnej obrany Kub.

Pri jednaní o darovaní S-300 trval vtedajší minister obrany, Jaroslav Naď, na okamžitej náhrade s cieľom zabezpečiť vzdušný priestor Slovenska. Po darovaní minister potvrdil , že Slovensko je naďalej chránené a jeho obranu posilní štvrtá batéria Patriotu. V januári 2023 však bola jedna batéria stiahnutá z dôvodu údržby a dočasne nahradená talianskym systémom SAMP/T Mamba. O ukončení spolupráce s Talianskom informovalo ministerstvo 12. apríla 2024, pričom ubezpečilo, že vzdušný priestor je chránený integrovaným systémom NATINAMDS a lietadlami vzdušných síl Česka, Poľska a Maďarska v rámci takzvaného air policingu.

Strategické objekty momentálne chránia systémy Igla, Kub a Mantis, proti raketám v krátkom a strednom dosahu. Práve systémy Mantis si Slovensko natrvalo a bezodplatne prevzalo od Nemecka v októbri 2023 na ochranu objektov na východnej hranici.

V marci 2024 minister obrany Robert Kaliňák v rámci slávnostného ceremoniálu prevzal prvé dve stíhačky F-16, ktoré mali posilniť vlastné vzdušné obranné schopnosti Slovenska. Na Slovensko sa dostali 22. júla 2024 a boli nasledovné ďalšími z celkovej objednávky 14 kusov.

V decembri 2024 Izrael odsúhlasil predaj vzdušného obranného systému Barak MX v hodnote 560 miliónov € Slovensku. V čase úvodných rokovaní v roku 2023 náčelník Generálneho štábu OS Zmeko uviedol , že tento systém nahradí darovaný S-300, väčšiu časť Kubu i systémy Igla.

Existujúce vybavenie podľa ministerstva prekročilo svoju životnosť, nepostačuje na úplnú ochranu a bez zaobstarania nového vybavenia by Slovensko do roku 2027 stratilo zvyšné schopnosti brániť svoj vzdušný priestor.

ostala
Igla
pdf
mala
darovalo
je
dokázal
chránil
darovalo
časť
trval
potvrdil
bola
nahradená
informovalo
chránia
prevzalo
prevzal
sa dostali
odsúhlasil
uviedol
prekročilo
stratilo


Odporúčali mu traja ľudia (Kaliňákovi odstúpiť, pozn.) okolo tohto stola (sedeli tam Žitňanská, Remišová, Beblavý, pozn.)

Všetci traja účastníci debaty, Lucia Žitňanská, Veronika Remišová aj Miroslav Beblavý odporúčali Robertovi Kliňákovi odstúpiť. Výrok Miroslava Beblavého hodnotíme ako pravdivý. Ako prví svoje výzvy formulovali Miroslav Beblavý na svojom profile na Facebooku a Veronika Remišová počas protestov pred komplexom Bonaparte, už v júni a júli roku 2016. Následne Robertovi Kaliňákovi odporučila odstúpiť aj ministerka spravodlivosti SR Lucia Žitňanská, ktorá vidí hrozbu najmä v oslabení dôvery v inštitúciu ministra vnútra. Na otázku, či by mal minister vnútra SR Robert Kaliňák odstúpiť, odpovedala : „ myslím si, že situácia sa dostala do polohy, že také rozhodnutie by bolo namieste .“ Miroslav Beblavý začal tiež svoju rozpravu v NR SR dňa 15. júna úvodom, že Robert Kaliňák by mal byť odvolaný z postu ministra vnútra SR pre podozrenie spojenia s organizovaným zločinom. Podobný úvod použili vo svojich vystúpeniach aj viacerí opoziční poslanci, napríklad Anna Zemanová o deň neskôr. Dátum zverejnenia analýzy: 23.10.2016 Naspäť Nahlásiť chybu

profile protestov odpovedala Zemanová


Ja len chcem naozaj povedať, že o to viac, že čo je veľké nebezpečenstvo, keďže Fidesz má ústavnú väčšinu a pripravuje sa celá nová ústava, kde má byť zavedený aj inštitút pasívnej či aktívnej voľby a hlavne pre tých občanov, ktorí získajú štátne občianstvo Maďarskej republiky aj zo zahraničia, čo naviac vyvoláva ďalšie pnutia a zbytočné, pretože tu vidím zlyhávanie našej diplomacie a vidím zlyhávanie v tom, že nerokuje.

V pripravovanej novele maďarskej ústavy bude zahrnuté aj volebné právo pre zahraničných Maďarov.

novele maďarskej ústavy


Posledný dostupný údaj o počte Priateľov slobody strany SaS pochádza z februára 2017, kedy sa hovorkyňa SaS Katarína Svrčeková vyjadrila pre agentúru SITA, že strana má v súčasnosti 5565 priateľov slobody. Keďže po zaokrúhlení sa údaj rovná Sulíkovmu, výrok hodnotíme ako pravdivý. Strana Sloboda a Solidarita zriadila status Priateľa slobody v roku 2013. Prostredníctvom neho sa strana snaží do spoločenských problémov pritiahnuť aj nestraníkov a ľudí, ktorí sa nechcú priamo angažovať v politických stranách. Richard Sulík sa viackrát vyjadril , že Priatelia slobody sú vlastne ľudia, ktorí by v iných stranách boli členmi strany. Ako informuje strana SaS na svojej webovej stránke, Priateľ slobody nemá voči strane žiadne povinnosti ani finančné záväzky, má len možnosti. Ďalej SaS deklaruje ( .pdf ), že Priateľom slobody sa môže stať každá dospelá osoba, ktorá sa stotožňuje s hodnotami, etickým kódexom a programom strany. V zmysle uvedených podmienok môže priateľ slobody kandidovať za stranu SaS do volených funkcií na regionálnej i centrálnej úrovni. V roku 2014 strana SaS vydala stanovisko , že počet Priateľov slobody prekročil hranicu tisíc osôb, pričom najviac ich evidovala v Žilinskom a Prešovskom kraji. Dátum zverejnenia analýzy: 20.03.2017 Naspäť Nahlásiť chybu

vyjadrila zriadila vyjadril informuje .pdf stanovisko


Bolo prijaté (na poslednom summite EÚ, pozn.), že sa ide rozširovať kapacita eurovalu 1, aby som to povedal ľudovo, pákovaním, bolo rozhodnuté, že sa urýchli spustenie eurovalu 2 o rok skôr v polovici roka 2012.

V oficiálnom dokumente po samite 9. decembra 2011 sa hovorí o navýšení efektívnej pôžičkovej kapacity eurovalu na 500 mld. euro (bod 14.). Taktiež už aj v oficiálnom dokumente dočasného eurovalu (str. 21) sa píše o tomto navýšení:

oficiálnom dokumente dočasného eurovalu